
Forfatteren i gang med studierne 


FORORD TIL DEN 
ELEKTRONISKE UDGAVE 


Ovenpå restaureringsarbejdet med Steffen Kronborgs "Carl Barks andalyser 
- en andtologi" var det nærliggende at føje efterfølgeren "Andre andalyser" 
fra 1988, udgivet på forfatterens eget forlag, til kataloget af elektroniske 
"remasters", hvor den også gør Jon Gisles "Andelogien" selskab. Endnu en 
gang nærer denne arkivar et fromt ønske om at bogens digitale genfødsel vil 
sprede glæde blandt nuværende og fremtidige Donaldister, samt at Steffen 
Kronborg, såfremt han støder på denne uautoriserede "genudgivelse", finder 
plads i sit hjerte til at tilgive projektets eksistens. 


Ligesom med forgængeren er nærværende e-bog startet med 
affotografering af den trykte bog, hvorefter resultatet er kørt gennem en 
tekstgenkendelses-algoritme og korrekturlæst fra ende til anden. Igen er 
illustrationerne i den trykte bog af en noget svingende kvalitet - noget som 
Kronborg også selv kommer ind på i sit eget forord til denne bog, hvor han 
fortæller at råmaterialet til begge bøger har bestået af fotokopier, og at han 
håber at dette faktum ikke er til større gene for læseren. Slet ikke! 
Tværtimod har denne arkivar fundet at illustrationernes reproduktion giver 
bogen en hyggelig og nostalgisk "aura" - også her i den elektroniske 
udgave. 


Apropos nostalgi og gamle dage, så bruger Steffen Kronborg flittigt 
forklaringstegnet (et spejlvendt lille "c", efterfulgt af et triangelkolon) i sine 
skrifter, men da dette tegn ikke eksisterer på alle e-læsere (eller er særlig 
udbredt nu om stunder) er det erstattet af det tilsvarende "dvs." i disse 
elektroniske udgaver. Hvis der skulle være læsere der finder dette 
anstødeligt, opfordres de til at opstøve bøgerne antikvarisk. Formålet med 
disse "remasters" er at gøre stoffet tilgængeligt for eftertiden, og derfor må 
der foretages visse kompromisser. 


Når det er sagt, så er der holdt igen med rettelserne i tekst-indholdet, for at 
bevare oplevelsen fra den trykte bog bedst muligt. Men som tidligere anført 


har det dog været nødvendigt at foretage nogle ændringer. 


Den trykte bog fremhæver dele af teksten ved hjælp af understregninger - 
dette er ændret til fed eller kursiv skrift i nærværende elektroniske udgave, 
da det øger læsbarheden betragteligt. 


I afdelingen for petitesser er der rettet op på at den trykte bog angiver den 
danske titel på "The Money Well" (W US 21-02) som "Bjørne-Banden går i 
aktion" - det er rettet til "Bjørnebanden går i aktion". Småting, ja - men 
scans på Inducks.org bekræfter at det var denne titel historien fik da den 
udkom på dansk i 1962. 


Endvidere har det igen været nødvendigt at forfatter, digter, musiker, 
selvudråbt Anders And-fan og nærværende arkivars personlige helt Dan 
Turell har fået sit korrekte efternavn tilbage - lige som i den første omgang 
andalyser, var det (igen) stavet "Turell" i den trykte bog. 


I kapitlet "Onkel Joakims hemmelige liv" siger forfatteren at Onkel 
Joakim på dansk ville sige "Jeg ville give en billion dollars for at møde 
nogen, som ved hvad der foregår". Denne tolkning er bevaret i nærværende 
elektroniske remaster, på trods af at den korrekte oversættelse ville have 
været en "en milliard dollars". Da Barks som bekendt var amerikaner, er der 
ingen grund til at tro at han har tænkt i britisk-engelske termer, hvor 
"billion" både kan bruges om tusind millioner (dvs. en milliard) eller en 
million millioner. Når denne "smutter" ikke er rettet, er det ikke for at 
hænge Steffen Kronborg ud, men fordi der trods alt må være grænser for 
hvor meget historieomskrivning verden har behov for. Derfor har denne 
arkivar fundet det tilstrækkeligt at nævne detaljen i dette forord. 


God fornøjelse med bogens an(d)alyser. 


Din ven, 


"Stålanden" 


Et sted i Danmark, 2022 


FORORD 


I 1986 udgav jeg bogen Carl Barks-andalyser. En andtologi med 8 
kortere eller længere artikler om forskellige emner fra Carl Barks' univers. 
Hovedvægten i artikelsamlingen var lagt på det grundlæggende og 
gennemgående tema i mange af Barks' fortællinger: skismaet mellem natur 
og kultur. I forordet til bogen skrev jeg, at analyserne ikke gjorde krav på at 
være nogen udtømmende gennemgang af forfatterskabet, men at man 
sagtens kunne finde materiale til flere artikler om natur/kultur- 
modsætningsforholdet hos Barks. Dette udsagn er stadig rigtigt, og jeg har 
da også i den mellemliggende tid overvejet forskellige uudforskede 
indfaldsvinkler til emnet bl.a. en undersøgelse af de mange, stærkt 
miljøbevidste grønspættehistorier, som Barks har skrevet manuskript til, 
men ikke selv har tegnet. Denne oplagte undersøgelse er dog (endnu) ikke 
blevet til noget, bl.a. på grund af, at mange af de pågældende historier enten 
ikke er udsendt i Danmark eller også er blevet publiceret i en stærkt 
beskåret form. 


& 

Dér har vi forklaringen! Den ag Det er UFOR- 

fabrik dér spyr sit ækle, snavsede &  SKAMMET! Det fin- 

spildevand ud i vores krystal- der vi os ikke il 
lare Klaresø! 


En anden grund til, at grønspætteanalysen indtil videre er lagt på is, er 
imidlertid, at jeg synes, det kunne være mere spændende at tage fat på nogle 
andre og hidtil ubeskrevne sider af Barks' produktion. Det har jeg så gjort i 
4 af den foreliggende bogs 6 artikler. De 4 midterste artikler, som udgør 
bogens grundstamme, handler om 4 forskellige aspekter af Barks' værk, og 
ingen af artiklerne handler (så vidt jeg ved) om emner, der tidligere er 
blevet berørt af andre barksister. (Carl-Barks-forskningen er i øvrigt et 
område, der ligger mærkværdigt stille for tiden, set i forhold til den stadige 


strøm af Barks-udgivelser, der sendes på gaden, såvel i Danmark som i 
USA). 


De 4 centrale artikler i bogen omgives af 2 mindre oversigtsartikler: først 
en gennemgang af Anders Ands - ikke mindst Carl Barks' Anders Ands 
placering på tegneseriemarkedet i dag (artiklen har tidligere været trykt i 
BUM nr. 2, 1987). Og sidst i bogen: et forsøg på at sammenfatte denne og 
den foregående bogs analyser i en slags konklusion ved at se hele Barks' 
værk som en moderne myte - hverken mere eller mindre! 


Til slut blot dette: ligesom i den første bogs artikler refererer jeg i denne 
bog overalt til den danske og amerikanske førstegangsudgivelse af en given 
historie - også selv om det anvendte billedmateriale stammer fra en anden 
udgave end den originale. Og apropos billedmaterialet: den ret dårlige 
gengivelse af tegningerne skyldes ikke trykkeren, men derimod at jeg 
ligesom i min første Carl Barks-bog har været nødt til at bruge fotokopier 
som råmateriale - og det kan aldrig blive særlig godt. Jeg håber dog, at det 
ikke går alt for meget ud over læserens udbytte af læsningen. 


God fornøjelse. 


NØGLE TIL BOGENS 
FORKORTELSER 


AA: Anders And & CO. 


AA B: Anders And & Co. B hæfte (ekstranummer til det normale 
månedsnummer. Serien afløses af Solohæfterne) 


Gavehæfte: Anders And Gavehæfte 

WDC: Walt Disneys comics & stories 

US: Uncle Scrooge 

EC: Four Color (serie med vekslende titelfigurer, men med fortløbende 
nummerering. FC svarer til det, jeg i min tidligere bog kaldte DDOS: 


Donald Duck One-Shot) 


SF: Summer Fun 


Ja, men denne gang var Rae i 
det nær gået galt » PS SE TR 


Siden førstegangsudgivelsen på dansk i 1952 er "Anders And på Grønland" 
blevet udgivet to gange i Danmark. Første gang i 1967 i serien "Walt 
Disneys månedshæfte", og anden gang i 1977 i serien "Walt Disneys 
klassikere". 


ANDERS AND I DAG 


Anders And er en af de få tegneserier, der har sin egen videnskab: 
andelogien (eller donaldismen, som er den almindeligt benyttede 
internationale betegnelse). Også Tintin kan prale af at have sin egen 
faglitteratur; men i forhold til mængden af donaldistiske artikler og analyser 
er tintinologiens udgivelser som en dråbe i havet. 


I Danmark har forskningen ganske vist ligget stille i nogle år, efter at 
tidsskriftet "Carl Barks & Co." gik ind i 1984 af mangel på bidragydere (og 
på en redaktør). Også Norge, et land med stolte donaldistiske traditioner, 
har det sidste par år savnet et forum for skriverierne. Men det svenske 
NAFSf(k)uriren har nu mere end 10 år på bagen, og i Vesttyskland har den 
særdeles aktive forening D.O.N.A.L.D. formået at sende mere end 55 (?) 
numre på gaden af bladet "Der Hamburger Donaldist" (nu bare: "Der 
Donaldist"). 


Nationella Ankistfårbundet i Sverige (kvack) 
Donaldistisk fårening, grundad 21/9 1976 


Det ser altså ud som om, Anders And virkelig kan få læserne til 
skrivemaskinerne. Og der er også nok at skrive om: Anders And-bladet er 
udkommet i Danmark siden 1949 (i Sverige og Norge siden 1948), og hver 
uge sælges der ca. 150.000 eksemplarer af bladet. "Anders And & Co." er 


det mest solgte tegneserieblad her i landet, og i vores nabolande er 
situationen omtrent den samme. Anders And er i sandhed en salgssucces, og 
med den mængde materiale, der er i omløb, er det forståeligt, at serien har 
sin egen litteratur. Men når det er sagt, skal det dog straks tilføjes, at for 
mange af andelogerne er Anders And stort set synonym med Carl Barks' 
Anders And —"den gode Anders And-tegner"s historier. 


Det er ca. 20 år siden, Carl Barks tegnede sin sidste ande-fortælling, men 
hans indflydelse på seriemediet er i dag så stor som nogensinde. Barks er 
forbilledet for en lang række af unge Anders And-tegnere, og Barks' 
historier bruges ofte som målestok for de nye fortællingers kvalitet. Det er 
dog indlysende, at det er en målestok, der stiller urimeligt store krav til de 
nye tegnere, og det er da heller ikke en målestok, der anerkendes officielt af 
Anders And-producenterne. På Gutenberghus (Serieforlaget), der fremstiller 
en stor del af de nytegnede Anders And-fortællinger, er man således meget 
forsigtig med at fremhæve Barks for meget på bekostning af de nye tegnere. 
Det er disse tegnere, der leverer hovedparten af materialet til det ugentlige 
Anders And-blad, og man slagter naturligvis ikke den gås, der lægger 
guldæg til én. 


Men samtidig er det åbenlyst for enhver, at man også på Gutenberghus 
betragter Barks som en tegner i en klasse helt for sig selv. Det fremgår 
allerede af den måde, Carl Barks' historier i dag lanceres på. Albumserien 
"Walt Disneys bedste historier om Anders And" består kun af Barks- 
materiale, rækken af "guldbøger" om efteråret præsenterer udelukkende 
Barks, og de store hvide bøger ved juletid startede som rene Barks-bøger. 
Endelig er det nok værd at bemærke, at når Gutenberghus vil markere en 
speciel højtid, f.eks. påske eller jul, sker det i form af et indlagt hæfte i det 
almindelige Anders And-blad - et hæfte med Barks-fortællinger! 


Carl Barks er uden sammenligning Walt Disney-koncernens bedste 
trumfkort, og eksistensen af Barks' værk gør det nødvendigt at dele Anders 
And-udgivelserne op i to dele, når man vil have et overblik over 
tegneseriens status i dag: Barks-udgivelserne og ikke-Barks-udgivelserne. 
Den første gruppe af udgivelser er på én gang den mest og den mindst 
interessante. Mest interessante, fordi det stadig er imellem de ca. 6000 sider 
med andehistorier, Barks nåede at tegne i sin produktive periode, man 


finder de bedste Anders And-fortællinger til dato. Og mindst interessante, 
fordi der trods alt er tale om et afsluttet værk: Barks lever stadig, men er for 
længe siden holdt op med at producere nye historier. 


Når man har læst (og genlæst) de 6000 sider, er der ikke mere nyt at hente 
fra denne kant. Så hvis man ikke ønsker at blive stående ved sakraliseringen 
af mesterens værk, er man som læser simpelt hen nødt til at kaste sig over 
andre tegnere for at få nye oplevelser. Det skal dog straks tilføjes, at 6000 
sider er mange sider. Det er også baggrunden for, at Gutenberghus stadig 
kan blive ved med at finde hidtil uudgivet materiale til specialudgivelserne. 
Men de "nye" Barks-historier er underlagt en stram rationering. Det er 
efterhånden udelukkende i "guldbøgerne", man støder på danske 
førstegangspubliceringer, og selv her er forlaget begyndt at spæde op med 
"gamle" historier. 


SERIEFORLAGET 


Hvis det skulle knibe med tålmodigheden hos det store Barks-publikum, 
er der dog mindst to muligheder for at supplere det danske forlags 
sparsomme rationer. Den ene består i at købe det amerikanske Another 
Rainbow-forlags komplette Barks-udgave: "The Carl Barks Library" i 30 
tykke bind, til en pris af ca. 3-400 kr. pr. bind. Værket er under udgivelse og 
forventes afsluttet i 1988 eller 1989. Det er en imponerende. forlagsindsats, 
der imidlertid har to store minusser: dels den sort-hvide gengivelse af 


historierne, dels værkets pris. 10.000 kr. ligger nok over, hvad de fleste 
læsere vil ofre på sagen. 


Den anden mulighed for at supplere sin Barks-samling finder man i det 
amerikanske Gladstone (dvs. Højben!)-forlags helt nye serie af Anders 
And-blade. Bladene udgives med en fortløbende nummerering, der går helt 
tilbage til bladenes start i 40'erne og 50'erne. Men denne form for 
nummerering giver et falsk billede af kontinuitet. Udgivelsestakten i USA 
har nemlig været alt andet end stabil, hvilket hænger sammen med det 
forhold, at Anders And aldrig har været så stor en succes i sit hjemland som 
i Europa. I de seneste år har Anders And-udgivelserne endda helt været 
indstillet i USA, og først med Gladstone-forlagets særdeles aktive indsats 
har det været muligt igen at puste liv ide hæderkronede originale Anders 
And-blade. 


Indtil videre ser det ud til, at genoplivningsforsøget er blevet en succes. I 
hvert fald er de tre "gamle" titler: "Walt Disneys comics and stories", 
"Donald Duck" og "Uncle Scrooge" for ganske nylig blevet suppleret med 
tre helt nye bladserier: "Donald Duck adventures", "Uncle Scrooge 
adventures" samt "Mickey & Donald". Med en udgivelsesfrekvens på 6-12 
numre om året af hver af disse titler må man nok konstatere, at Anders And 
igen er blevet tilgængelig på originalsproget - oven i købet i god kvalitet og 
til en meget overkommelig pris. 


Hvert nummer af de amerikanske Anders And-blade indeholder mindst én 
kortere eller længere Barks-fortælling; men i øvrigt satser det amerikanske 
forlag lige så stærkt som Gutenberghus på at forny Anders And-traditionen. 
Og pudsigt nok er en del af de historier, amerikanerne udgiver, lavet i 
Danmark. Efter min mening tilhører de dansksprogede historier dog ikke 
den bedste del af det nye materiale. Historierne befinder sig 
håndværksmæssigt på et absolut acceptabelt niveau, men er stort set for 
forudsigelige og for lidt fantasifulde til rigtig at kunne fastholde læserens 
opmærksomhed. 


WHO IS CARL BARKS? 


" And why is there a 
thirty-volume Library 
devoted to his work? 


"He's the man who single-handedly wrote 
and drew over 500 comic book stories for 
Walt Disney featuring Donald Duck, Huey, 
Dewey and Louie, Uncle Scrooge, Gyro 
Gearloose, Gladstone Gander, and many 
other Disney characters. These are among the 
”). most beloved—and most sought after— 
= comics of all time. 

Barks' stories ar» charming, adventurous, 
wiltty, suspenseful, memorable, and—best of 
all—funny. His work is printed and reprinted 
in comics all over the world, his stories are 
studied in universities, and the expressiveness 
he achieved in his artwork is the goal aspiring 
.… Disney comic book artists strive for. 

Most of the comics his stories originally 
appeared in are expensive collector's editions; 
many are extremely hard to find at any price. 

For this reason, Another Rainbow Publish- 
ing (parent company of Gladstone) is collect- 
ing the famous Barks Disney stories into 


é av" Ba an oversized, 10-set, 30-volume hardcover 

0235 : É encyclopedia called The Carl Barks Library. 
Each set of three volumes comes in a handsome, colorful slipcase, printed and bound 
using the finest book manufacturing methods known. Barks' artwork is clearly printed 
in sharp black and white, just as he originally drew it. Details that went unnoticed before 
leap off the pages. As a bonus, covers to the original comic books are reproduced in 
full color on slick paper and tipped in. 

Because of the care and expense that goes into each set, the retail price is $100.00 
ner Ehree-book set, a bargain when you consider the price of a cheaply-made hardcover 
bestseller these days. These books are not sold in chain bookstores but are available only 
from the publisher and from selected comic book specialty shops. 

For more information on The Carl Barks Library, including how you can subscribe 

. at a substantial savings, write to: :: : 


£ Anøther Rainbow Publisfang, Tre, 


Dept. GeBox 2206 e? Scottsdale, Arizona285252 


Men danskerne har på en anden måde end via de anonyme historier 
("produced in Copenhagen by the Gutenberghus Group") medvirket til at 
forny Anders And-traditionen i USA. En del af fortællingerne i de nye 
amerikanske blade er nemlig lavet af vores egen Freddy Milton (ofte i 
samarbejde med hollænderen Daan Jippes). Historierne har aldrig været 
udgivet i Danmark, men er nået til USA via det hollandske Oberon-forlag, 
som i mange år har været særdeles lydhør over for nye impulser i Anders 
And-produktionen. Freddy Miltons ande-historier hører til blandt de bedste 


nye fortællinger og kan i glimt måle sig med Barks' historier. Men Milton 
har udelukkende beskæftiget sig med korte 10-siders ande-historier. 


VOU'RE SUCH A BUM CAPTAIN, YOU SN z z WE INSIST YOU LET HIM 
g Fr e HELP US! 


COULDNT STEEKR A MEFÆV-60O 
+ - FOUND! 


Hvis man gerne vil læse nogle nye, lange eventyrfortællinger med Anders 
And og Onkel Joakim, er man derfor nødt til at vende blikket mod andre 
tegnere. Det amerikanske forlags bedste kort på dette felt hedder Don Rosa, 
og selv om Rosa endnu ikke har tegnet mere end et par lange historier, kan 
man med god ret nære store forventninger til hans fremtid. Allerede i Don 
Rosas første lange Onkel Joakim-fortælling: "The son of the sun" finder 
man således en række af de ingredienser, der kendetegner Barks historier: 
en sprudlende fantasi, der aldrig løber af sporet, fordi den hele tiden holdes 
i ave af en logisk gennemført intrige og et nøje udført researcharbejde; 
udtryksfulde og varierede tegninger; og frem for alt: en fornem 
fortælleteknisk vekslen mellem dramatiske og rolige episoder, formidlet 
med en indfølt timing. 


Timing er nøgleordet i en beskrivelse af Barks' geni, og ordentlig timing 
er den hyppigst forekommende mangelvare hos de nye Anders And- 
tegnere. Don Rosa har en fin fornemmelse for at time sine effekter rigtigt, 
og flere af hans grafiske højdepunkter er på vej til at indskrive sig i rækken 
af uforglemmelige øjebliksbilleder fra ande-universet. Don Rosa er uden 
tvivl mit bedste bud på en værdig arvtager efter Barks. 


I Danmark har Gutenberghus imidlertid (indtil videre) valgt at fokusere på 
et par andre Anders And-tegnere. De seneste års mest lovende tegner i det 
ugentlige Anders And-blad har nok været spanieren Vicar, som har 
præsteret en stribe habile Barks-efterligninger i form af et antal lange 
Anders And- og Onkel Joakim-historier. 


Men det er nu ikke Vicar, Gutenberghus har satset på ved lanceringen af 
et par nye albumserier med ande-fortællinger. Historierne i den ældste af 
serierne: "Eventyr fra Onkel Joakims skatkiste", har "idé af Adolf Kabatek" 
- men tegneren fortælles der ikke noget om! I betragtning af tegningernes 
voldsomt overdrevne mimik og intrigernes fremadbrusen fra det ene 
klimaks til det næste uden pauser og uden nogen indre nødvendighed kunne 
man dog gætte på, at ophavsmanden stammer fra Sydeuropa. Slægtskabet 
med den såkaldte "italienske brutalisme" synes iøjnefaldende. 


Den anden af Gutenberghus' albumserier med nye Anders And-tegnere 
lægger ikke skjul på, at ophavsmanden er italiener. Indtil videre er der 
kommet to albums med historier af Marco Rota (som også har bidraget til 
Anders And-bladet), og når man ser hans tegninger, forstår man godt, 
hvorfor det danske forlag har følt sig fristet til at gøre noget særligt ud af 
netop denne ande-tegner. Rota er ligesom Vicar en begavet Barks- 
efterligner, og i det seneste album: "Saracenerens nat" får han også fortalt 
en historie, der absolut er værd at læse. Som mange af Barks' bedste 
fortællinger rummer Rotas historie oven i købet en smuk lille morale. Men 
når det drejer sig om beherskelsen af fortælletempoet og om historiens 
timing, har Rota efter min mening endnu en del at lære. Afviklingen af 
intrigen foregår uden nogen særlige finesser, og begivenhedernes logiske 
sammenhæng eller deres troværdighed inden for seriens egne rammer er det 


ofte så som så med. Men Rota er dog sammen med Don Rosa et udmærket 
bud på fornyelsen af den lange Anders And-fortælling. 


Det skal blive spændende at følge det danske Gutenberghus' og det 
amerikanske Gladstones præsentation af Anders Ands meriter i fremtiden. 


gerne er væk, kan jeg vel få et par gemakker her på 


Du er min helt! DD | || Anders - jeg må jo have tag over hovedet - og nu hvor 3 


OM PENGENES VÆSEN 


(eller: "Den første million koster møje — den næste kommer rullende af sig 
selv!") 


Et af Barks' mest vellykkede portrætstudier af Anders And finder man på 
forsiden af FC 356 (Gavehæfte 8, 1963 - samt forsiden af denne bog). 
Billedet her refererer til en historie inde i bladet, hvori Anders tror, at han er 
arving til Joakims formue og begynder at bruge løs af pengene (AA 11-12, 
1958). Historien er hverken skrevet eller tegnet af Barks og er ikke særlig 
interessant. Det er forsidebilledet til gengæld. Det er nemlig på samme tid 
et velgennemtænkt psykologisk studie i Anders' karakter og et virkelig 
velkomponeret billede. Her kunne mange af de unge andetegnere lære noget 
om grafisk tilrettelæggelse af deres motiver. 


Billedet viser Anders foran et spejl. Men i stedet for et almindeligt 
spejlbillede ser man i spejlet Anders' ønskebillede af sig selv: en rig laps, 
der har så mange penge, at han kan smide om sig med dem. Spejlbilledet er 
iført de to beklædningsgenstande, der i ande-universet symboliserer rigdom: 
høj hat og gamacher. Dertil kommer en smoking, som står i skærende 
kontrast til den virkelige Anders' gamle, lappede sømandsjakke. Også 
spejlbilledets ranke, selvbevidste skræven og hans store armbevægelser står 
i diametral modsætning til virkelighedens lidt svajryggede og skævbenede 
Anders. Endelig er der ikke megen lighed mellem spejlbilledets overlegne 
grin og den rigtige Anders' tosseglade smil. De to versioner er på alle måder 


hinandens modsætninger; målt med spejlbilledets målestok er 
virkelighedens Anders en taber, et socialt tilfælde. 


Og alligevel er den rigtige Anders hverken nedtrykt eller deprimeret over 
sin situation, men tværtimod glad. Hvordan kan det nu hænge sammen? En 
nærliggende forklaring er naturligvis, at Anders' smil bare er et øjeblikkeligt 
stemningsudtryk, som hænger sammen med hans rigdomsdrømme. Men jeg 
tror nu, at smilet går langt dybere. Jeg tror nemlig, at Anders smiler, fordi 
han inderst inde er klar over, at der ikke er nogen fundamental forskel på 
spejlbilledet og ham selv. De to er tilsyneladende diametrale modsætninger 
- men i virkeligheden er de to alen ud af et stykke. Tøjet og de mange penge 
er kun tilfældige biomstændigheder i forhold til det grundlæggende faktum, 
at de to ænder begge repræsenterer den samme karaktertype: sprederen. 


I modsætning til en figur som Onkel Joakim, der er en typisk 
samlerkarakter, er Anders typen, der ikke kan holde fast på noget som helst. 
Og set i dette lys er Anders og hans spejlbillede ikke længere to 
modstykker, men derimod blot to versioner af den samme karaktertype på 
to forskellige tidspunkter. Der går ikke lang tid, inden spejlbilledet er lige så 
fattig igen som den virkelige Anders (og omvendt). Det véd Anders, og 
derfor smiler han - på trods af sit lasede tøj og sin øjeblikkelige fattigdom. 


Barks' lille perle af et karakterstudie stammer fra maj 1951, og det er nok 
ikke nogen tilfældighed, at billedet vælger at beskrive Anders netop ud fra 
hans forhold til pengene. Hverken før eller siden har Barks nemlig med en 
sådan intens interesse kastet sig over beskrivelsen af pengenes væsen og af 
de forskellige personers forhold til begrebet penge. Det ser næsten ud som 
om Barks omkring efteråret 1950/foråret 1951 har brugt andehistorierne til 
at afklare sit eget forhold til pengebegrebet og derefter har formidlet sine 
overvejelser videre i en næsten programagtig form. 


Ikke overraskende er det især Onkel Joakim-figuren, Barks har brugt som 
hovedperson i sine små lærestykker om pengenes natur. I en række korte 
10-siders fortællinger samt i to lange bidrag til FC-serien (alle fra den 
omtalte periode) er det således Onkel Joakim, der optræder som det 
samlende element, hvorom de øvrige medvirkende bevæger sig. Men først 
og fremmest er det dog Onkel Joakims mange penge, der har hovedrollen i 


disse undertiden helt skematisk udformede gennemspilninger af det fælles 
hovedmotiv: pengenes væsen. 


I overensstemmelse med historiernes karakter af indlæg i en debat, Barks 
fører med sig selv, er det symptomatisk, at der er stærke indbyrdes 
uoverensstemmelser i flere af fortællingerne. Man kan derfor se historierne 
som skitser eller udkast i forfatterens forsøg på at finde frem til den 
endelige version af myten om ande-universet. For selv om Barks i 1951 
havde haft Joakim på programmet i mere end 3 år, er det først omkring dette 
årstal, hans personlighed udformes endegyldigt og hans baggrund lægges 
fast. Efter 1951 udvikler Onkel Joakim sig ganske vist stadig - men kun 
inden for de rammer, der fastlægges i historierne fra 1950-51. Herefter 
fremstilles Joakims rigdom kun som et fuldbyrdet faktum, der sagtens kan 
give anledning til nogle spændende fortællinger, men som ikke længere 
sættes under debat. 

Indkredsningen af spørgsmålet om pengenes natur begynder for alvor i 
den fortælling, hvor Joakim bliver allergisk over for sine penge og sætter 
Anders til at bestyre dem (WDCS 124; AA 8, 1951). Historien stammer fra 
august 1950, og den kunne faktisk udmærket have været den historie, det 
ovenfor omtalte forsidebillede refererede til. Fortællingen illustrerer nemlig 
fint Anders' personlighed samt kontrasten mellem de to karaktertyper: 
samleren og sprederen. I løbet af ganske kort tid lykkes det således for 
Anders at få afsat samtlige Joakims 788 billioner til upålidelige lånere, som 
med garanti aldrig vil betale pengene tilbage: Det er en flot præstation, selv 
for et blåøjet fjols som Anders, og det siger en del om hans fuldstændige 
mangel på evne til at holde på noget. 


Men WDCS 124 er også interessant på en anden måde end gennem sin 
modstilling af to karaktertyper. Fortællingen antyder nemlig, at en af 
hovedkilderne til Joakims enorme formue er gemen låne- (eller ligefrem 
åger-) virksomhed. Såvel i optrinet med den fattige vaskekone, der ikke kan 
betale afdraget på sin vaskemaskine, som i scenerne med de forskellige 
døgenigte, der skylder Joakim penge, skinner det tydeligt igennem, at 
Joakim driver en omfattende lånevirksomhed. Og intermezzoet med 
vaskekonen viser, at Onkel Joakim er en hård forretningsmand i sine 
låneaffærer. 


TLL HAVE THE — Wl 
NICEEL FOR - 
YOU TOMORROW 


Faktisk ser man hos Barks aldrig Joakim fremstillet mere utiltalende end i 
netop denne fortælling, og man kan roligt gå ud fra, at Barks (eller hans 
udgivere) har fået betænkeligheder ved at have ågervirksomhed hængende 
som en mulig forklaring på Joakims mange penge. For selv om forklaringen 
måske ikke ville være helt usandsynlig i det virkelige liv, er den ikke 
passende i en humoristisk tegneserie for børn. Udlån mod urimelige renter 
er en blindgyde i Barks' udforskning af pengebegrebets beskaffenhed. Og 
selv om man ganske vist i senere historier igen møder Onkel Joakim som 
inkassator (f.eks. i WDCS 145), er det ikke i samme påtrængende form som 
i WDCS 124. 


I den følgende fortælling om Joakim og hans penge (WDCS 126; AA 9, 
1951) har Barks da også valgt en helt anden indfaldsvinkel til sit emne. I 
denne fortælling, der drejer sig om, hvordan Joakim først mister alle sine 
penge ved en hvirvelstorm og siden får dem igen, har Barks ladet arbejdet 
overtage lånevirksomhedens rolle som forklaring på Joakims rigdom. 
Historien er nok det nærmeste, Barks nogensinde kommer i retning af et 
utilsløret didaktisk lærestykke - en lille doktrin om pengenes væsen. I en 


meget koncentreret, skabelonagtig form (men ikke uden humor!) beretter 
historien om, hvorledes slid og arbejdsomhed belønnes, mens ødselhed og 
uansvarlighed uundgåeligt fører til ruin og armod. Og nu som tidligere er de 
modsatrettede karaktertræk naturligvis tildelt henholdsvis Joakim og 
Anders. 


Først og fremmest bemærker man altså, at i den nye fortælling er den 
utiltalende lånevirksomhed erstattet af de gode, gamle amerikanske dyder: 
flid og sparsommelighed, når det gælder om at forklare Joakims rigdom. 
Men desuden fortæller WDCS 126, at disse dyder ikke er normen i dagens 
samfund, men tværtimod er særdeles sjældent forekommende hos 
almindelige mennesker. Lige så snart (m)anden på gulvet får penge mellem 
hænderne, fortæller historien, dropper han, hvad han er i gang med og 
styrter ud for at more sig. Prototypen på denne almindelige mand er 
naturligvis Anders: men som historien viser, er den uansvarlige holdning til 
pengene så udbredt, at den snarere er normen end undtagelsen. 


Kun ganske få individer besidder den styrke og den ansvarsfornemmelse, 
der skal til for at fortsætte med det daglige slid i en situation, hvor pengene 
bogstavelig talt flyder i gaderne. Derfor er det ikke bare forståeligt, men 
også ud fra et overordnet synspunkt retfærdigt, at disse få individer bliver 
rige, mens flertallet af befolkningen forbliver fattige på grund af deres 
ødselhed. 


Alle folk har k 

penge nok, så ingen Eg Men på Joakim 

behøver at BET von Ands gård går 
arbejde! g i: 


Pas godt på mine 
kålhoveder, Rip! Det 
er snart de sidste 

i hele verden! 


Vær forsigtig med de æg, Rap! 
Det er måske de sidste 
æg i verden! 


Jeg vil håbe, onkel 
lader mig få mit 
job igen! 
Du kan få 
hele min 
million! 
Jeg går ud og 
fisker igen! 


Historien giver således ikke bare en forklaring på Joakims rigdom, men 
legitimerer også rigdommen som et udtryk for Joakims overlegne 
ansvarsbevidsthed. I sin indkredsning af pengebegrebet er Barks nu nået til 
at sammenkæde rigdommen med en række medfødte eller erhvervede 
egenskaber og har dermed taget et stort spring frem imod det gængse 
liberalistiske samfundssyn, der også ligger til grund for flertallet af de 
senere fortællinger. Men endnu mangler der nogle elementer i beskrivelsen 
af begrebet penge og af de forskellige personers forhold til fænomenet. 


I en 10-siders fortælling fra årsskiftet 1950-51 (WDCS 130; AA 2, 1952) 
får man en særdeles håndfast demonstration af, at det ikke bare er ved hårdt 
arbejde, Onkel Joakim har skaffet sig sin formue. Han er også en hård 
forretningsmand, der ikke undser sig for at forlange ublu overpriser, så snart 
han øjner den mindste mulighed for fortjeneste. Desuden fortæller WDCS 
130, at Joakim i modsætning til Anders er helt klar over et af de frie 
markedsmekanismers grundlæggende aksiomer: at det er udbuddet og 
efterspørgslen, der bestemmer varens pris. 


Historien er en elegant lille gennemspilning af dette tema, og selv om 
Anders (ved ungernes hjælp) for en gangs skyld slipper heldigt fra sit 
forsøg på at blive rig uden at bestille noget, rører det ikke ved fortællingens 


pointe. Barks har med sin historie ønsket at illustrere et grundlæggende 
økonomisk princip som led i sin udforskning af pengebegrebet. Og desuden 
har han villet fortælle, at i pengesager gælder den samme lov son i alle 
andre forhold her i livet: den kloge narrer den mindre kloge. 


2 Fordi vælges mønter” kun er 0.000 mønter her må De 
Enter t vi når de er virkelig (Seed dybt inde i en mørk 
Sane eg når UGER skov - ellers er mine eksem- 
der ikke old, ret as: ØR:/A—7 plarer af den mønt jo ingen 
man em = 


De to korte historier WDCS 134 (AA 6, 1952) og WDCS 135 (AA 10, 
1957) er bagateller i forbindelse med Barks' undersøgelse af pengenes 
natur; men de er interessante derved, at de introducerer to nye størrelser i 
ande-universet. I den første af fortællingerne hører man således for første 
gang om Bjørne-Banden - "de forfærdelige Bjørne-Banditter!". Som 
bekendt bliver det ikke sidste gang, man hører noget til Bjørne-Banden. 
Men når Barks netop opfinder de dum-snedige tyveknægte på dette 
tidspunkt, hænger det uden tvivl sammen med hans aktuelle spekulationer 
over pengebegrebet. 


Åh nej-nej! Hvad kan en stak- 
kels and dog stille op mod Bjørne- 


Jeg ved, hvad vi kan stille op! Vi kan 
bruge kanonen dér! 


Denne og den efterfølgende histories udsagn er nemlig helt oplagt en 
påpegning af, at det ikke er den rene fornøjelse at være rig: jo flere penge 
man har, jo mere er der at passe på, og jo flere bekymringer får man, lyder 
moralen i WDCS 135. Senere i Barks' produktion får Joakims kamp mod 
Bjørne-Banden nærmest karakter af et spil eller en leg (se f.eks. US 21 i 


denne forbindelse). Men her på dette sted i produktionen kan man nok gå 
ud fra, at banditterne er skabt for at tage lidt af brodden af det anmassende 
ved Joakims rigdom. Selv om Joakim er verdens rigeste mand, er der ingen 
grund til at misunde ham, synes de to fortællinger WDCS 134 og WDCS 
135 at sige. De rige har også deres problemer at kæmpe med - endda i en 
sådan grad, at de må ansætte andre til at jamre for sig over alle deres 
ulykker! 


Ud over Bjørne-Banden præsenterer historierne et andet nyt indslag i 
Andebys hverdag: Joakims vartegnslignende pengetank. I de tidligere 
fortællinger har Joakim opbevaret sine penge i en pengebeholder i Von 
And-Huset midt i byen (eller som i WDCS 124 i en korn-silo ude på 
landet). Men i WDCS 135 præsenterer Barks sin første version af den 
pengetank, der får en så central rolle i en række senere Onkel Joakim- 
fortællinger. 


Endnu har Barks dog ikke besluttet sig endeligt for den fritliggende 
pengetank på toppen af en lille bakke i Andeby. Efter at den første udgave 
af tanken har lidt skibbrud i WDCS 135, rykker Barks atter Joakim og hans 
formue tilbage til Von And-Huset i et par af de følgende historier - men kun 
for en kort periode. For ved siden af at fungere som opbevaringssted for 
Joakims penge har pengetanken nemlig en oplagt funktion som led i 
karakteriseringen af hans personlighed. Og denne ekstra lejlighed til at 
udbygge sin personkarakteristik er Barks for god en fortæller til at lade 
glide fra sig. 


Det er onkel 
Joakims nye penge- 
tank, unger! 


Indefrossen kapital 


- en udvalgt serie 


Hvad er det da, pengetanken fortæller om Joakims personlighed? Jo, som 
læseren jo nok har bemærket, er Joakims forhold til sine penge ikke helt 
almindeligt. Som allerede omtalt fremstiller Barks Onkel Joakim som et 
ekstremt eksempel på en samlertype, bl.a. for at have et brugbart modstykke 
til Anders And, den fødte spredernatur. Man ser da heller aldrig Joakim 
bruge nogle af sine mange penge på unødig luksus til sig selv. Det ville ikke 
være i overensstemmelse med hans personlighed, og desuden ville det 
udviske pointen i forskellen mellem Anders' og Joakims temperamenter. 
For hvis Joakim opførte sig på samme måde som Anders, ville det jo være 
sværere at opretholde de personlige egenskaber som forklaringen på 
rigdom. Altså har Barks måttet finde en måde, Onkel Joakim kan nyde sine 
penge på uden at bruge dem, og det har han gjort på en ganske original 
facon i WDCS 126: Joakim tager bad i sine penge! 


Denne beskæftigelse har en indlysende symbolværdi på den måde, at 
penge-badet er et billedligt udtryk for Joakims neddykken i sin egen fortid. 
Pengene repræsenterer Joakims livsværk, og det er som symboler på en 
bestemt livsform, Joakim elsker pengene. Men pengebadet har også et par 
andre funktioner inden for fiktionens rammer. Dels forklarer Barks' barokke 
påfund, hvorfor Joakim arbejder så ihærdigt på at skrabe flere penge 
sammen; dels gør det hans rigdom til resultatet af en excentrisk gammel 


mands luner og fjerner dermed brugsaspektet fra pengene. De mange penge, 
som måske kunne vække anstød hos nogle læsere, forvandles igennem 
Joakims lidenskab for pengebade til et helt harmløst fænomen. Det kunne 
lige så godt være bordtennisbolde, Joakim havde i sin pengetank. Eller som 
Joakim selv noget mere programmatisk udtrykker det i WDCS 126: "Jeg 
ville ønske, folk ikke var så tossede efter penge! (-) Det er noget andet med 
mig: Jeg ved jo, penge kun er papir og metal!" 


- jeg kan lide at tumle rundt i dem - 


- og grave mig igennem 
dem - 


Er pengenes brugsværdi da helt fraværende i Onkel Joakims 
verdensbillede? Nej, ikke ganske. For ved siden af sin svaghed for at tage 
bad i sine penge har Joakim et enkelt andet svagt punkt, når det gælder 
penge. Han vil nemlig have, at folk skal vide, at han er verdens rigeste 
mand. I enkelte af de senere Onkel Joakim-fortællinger er der oplysninger, 
der synes at modsige denne tendens (f.eks. i US 59). Men stort set er det et 
gennemgående træk i Joakims personlighed, at han absolut må bevise, at 
han er rigere end alle andre. Det er et forhold, der især gør sig gældende i 
forbindelse med Joakims dyster med Guld-Iver Flintesten - verdens 
næstrigeste mand. Men fænomenet optræder allerede i en 10-siders historie 
fra den periode, hvor Barks er i fuld gang med at fastlægge Joakims 
personlighed (se nedenfor). 


Og uden at være alt for dristig kan man nok tillade sig at spore Joakims 
selvhævdelsestrang helt tilbage til den ovenfor omtalte fortælling, hvori 
pengetanken optræder for første gang: WDCS 135. For er selve 
pengetanken ikke netop et meget håndgribeligt udtryk for Joakims behov 
for at udstille sin rigdom? Hvordan kan Joakim bedre gøre opmærksom på 
sine mange penge end ved at lade dem indkapsle i en monumental 
pengeboks, højt hævet over omgivelserne? Pengetanken optræder simpelt 


hen som Joakims forstørrede ego, hvad angår rigdom. Og ved således at 
have sin formue stillet symbolsk til skue for alverden slipper Joakim 
desuden for på andre og mere kostbare måder at skulle bevise, at han er 
verdens rigeste. 


Dog, helt slipper Joakim ikke for at skulle kæmpe for sin status. I 
historien om Maharajahen af Pengostan (WDCS 1387; AA 10, 1952) fra 
juli 1951 bliver der sat spørgsmålstegn ved omfanget af Joakims rigdom, og 
han tvinges derfor - meget mod sin vilje - til at bruge penge på at forsvare 
sin position. Men efterhånden som kampen skrider frem begynder Joakim 
ligefrem at more sig, og til slut nyder han faktisk at smide om sig med 
penge. Denne indstilling kunne ligne en inkonsistens i beskrivelsen af 
Joakims psyke. Men det er vigtigt at bemærke, at det ikke er på sin egen 
komfort, Joakim bruger pengene. Det er til at befæste sin titel som verdens 
rigeste, og hvis man én gang har accepteret denne kæphest som et 
følgesymptom til selve rigdommen, er der ikke længere tale om nogen 
modsigelse. 


For når Barks ikke kan tillade Onkel Joakim at demonstrere sin rigdom 
igennem forbrug, må han lade ham gøre det på en anden måde, og den mest 
nærliggende måde er gennem konkurrence med andre rigmænd. Rigdom 
kræver nogen at være rigere end, siger WDCS 138, og det er da også dette 
forhold, der ligger bag Joakims senere livtag med andre aspiranter til titlen 
son verdens rigeste mand. Men man bemærker, at så snart Onkel Joakim har 
bevist, hvad han ville, er han lige så nærig, som han plejer at være. At give 
en krone til den slagne maharajah ligger helt uden for hans forestillingsevne 
og det ville da også være langt mere i strid med Joakims personlighed end 
hans ødselhed for at befæste sin position og styrke sit ego. 


Onkel dog! Har du da ikke hjerte kulle jeg forære ham en hel krone? 
Å I livet? Hvorfor gav du ham ikke 
én krone til en kop kaffe? « em mig med penge, hvad?i? 
( 


Den lange fortælling i FC 367, "Jul i Pengeløse" (Solohæfte 16, 1954), 
der tidsmæssigt ligger mellem WDCS 135 og WDCS 138, tilføjer ikke 
meget nyt til Barks' diskussion af rigdommen vilkår og pengenes væsen. I 
starten af fortællingen antydes det gennem en af Andersines replikker, at 
Barks hælder til filosofien om, at "enhver er sin egen lykkes smed". 
Andersine omtaler nemlig Pengeløse som "den del af byen, hvor der bor så 
mange folk, det er gået dårligt for". Underforstået, at de folk selv til dels er 
medskyldige i deres egen ulykke. De forstod blot ikke at udnytte deres 
chancer i livets store spil. Men bortset fra dette lille bidrag til forståelsen af 
Barks' samfundssyn er der ikke meget nyt at hente i "Jul i Pengeløse". 


Så er den følgende lange fortælling, hvori Onkel Joakim optræder, "Den 
snedige Onkel Joakim" (Solohæfte 8, 1954), mere interessant. Fortællingen 
blev til i september 1951 og blev publiceret som nr. 386 i FC-serien. Men 
samtidig optræder den som nr. 1 i den selvstændige række af Onkel Joakim- 
blade, der dog først fik sin egen serietitel med "Uncle Scrooge” nr. 4. 
Dobbeltnummereringen er særdeles passende, for selv om Joakim-figuren 
altså endnu ikke på dette tidspunkt var fundet værdig til sit eget blad, er det 
med FC 386/US 1, figuren finder sin endelige udformning. 


I ville også elske jeres penge, børnlille, 
hvis ! havde gem dem på samme måde 


hurtigere og arbejde lidt mere 
end andrel 


Jeg har tjent mine penge ved at være 
flittigere end de flittigste - og 

fiffigere end de fiffigste! Jeg er kommet 
ærligt til dem! 5 


I historien fastslås det således én gang for alle, at Joakim er kommet 
ærligt til sine penge igennem hårdt arbejde og ikke ved hjælp af 
ågervirksomhed eller spekulation: "Jeg har tjent mine penge på søen - og i 
minerne mange forskellige steder i verden!"', siger Onkel Joakim i FC 386 
og fortsætter: "Jeg har tjent mine penge ved at være flittigere end de 
flittigste og fiffigere end de fiffigste! Jeg er kommet ærligt til dem!" Det er 
den samme version af myten om Joakims mange penge, man fandt i WDCS 


126, og det er denne version, der bliver den herskende fremover. Senere 
fortællinger bringer eksempler på, hvordan Joakim har måttet slide for sine 
penge (se f.eks. US 2 eller US 35); men det er i den første lange Onkel 
Joakim-fortælling, FC 386, at Barks endegyldigt lægger sig fast på 
forklaringen om arbejdet som baggrund for rigdommen. Skopudsermyten, 
kunne man kalde forklaringsmodellen, som vel stadig er den gængse 
liberalistiske doktrin. 


Og så bekræfter FC 386 i øvrigt, at der ikke er nogen grund til at være 
misundelig på de rige. Joakim har så travlt med at passe på sine penge, at 
han bryder sammen under presset (se også US 6 i denne forbindelse). 
Anders er da også hellere fri for de bekymringer, det giver at bestyre en 
formue som Onkel Joakims, og foretrækker de mindre bekymringer, det 
giver ikke at have nogen penge. Det er således også Anders' afsluttende 
karakteristik af Joakim, der har lagt navn til fortællingens titel på 
originalsproget: "Only a poor old man". For på trods af sine mange penge er 
Joakim ikke andet end en "stakkels gammel rigmand" efter Anders' mening. 
Joakim er naturligvis ikke enig i denne vurdering. Men fortællingen lægger 
klart op til, at læseren erklærer sig enig med Anders. For alle andre end 
netop Joakim, der jo elsker at bade i sine penge, ville den enorme formue 
kun være til besvær og give bekymringer. Man kan ikke købe lykken for 
penge, fortæller FC 386 — bl.a.! 


Du ved det slet ikke, onkel Joakim - men dine penge 
plager dig værre end et hekseskud! Du er en 
stakkels gammel rigmand! Farvel! 


É tig SEGS 7 
Je DÅ 5: 
SØS? 


Hermed er gennemgangen af Barks' overvejelser over pengebegrebet 
næsten slut. I løbet af perioden august 1950 - september 1951 har Barks 
fundet frem til den version af rigdomsmyten, han fremover vil arbejde 
videre på. Resultatet af overvejelserne er ikke revolutionerende; men for 
Barks' kunstneriske virke er det af uvurderlig betydning, at der ligger en 


konsistent årsagsforklaring til grund for fortællingerne. Den indre 
psykologiske sammenhæng i Onkel Joakim-figuren er uden tvivl en af 
grundene til, at netop Joakim-historierne blev så spændende, som de gjorde 
i Barks' regi. 


” Hvad er 


Men en eller anden ødsel milliardær har kørt land og De luksusvogne, han købte, de bliver 
rige rundt — har boet på dyre hoteller lavet på Deres fabrikker! Og hermelin- 
— købt kostbare vogne — spist kolibri- ÆDV skind til indtrækket kom fra Deres 
bryster rundt omkring på dyre restau- N egne hermelinfarmel 
ranter, hr. von And! 


Den definitive tilvirkning af Joakims personlighed fandt sted i 1950-51. 
Men faktisk var Barks ikke helt færdig med sin udforskning af pengenes 
natur i slutningen af 1951. Først med den korte fortælling WDCS 144 (AA 
5, 1953) fra februar 1952 føjede Barks den sidste brik til sit puslespil. 
Historien handler om, hvordan Joakim bliver nødt til at lade Anders bruge 
de penge, der ikke kan være i pengetanken, og den beretter en sidste, 
afgørende kendsgerning om pengenes væsen. Historien fortæller nemlig, at 
det kun er i starten, man må arbejde hårdt for sine penge. Når man først er 
nået over en bestemt rigdomstærskel, begynder pengene at gøre arbejdet 
selv og yngle, uden at det kræver nogen særlig arbejdsindsats af ejeren. 


En sådan "forklaring" er det, der i marxistisk terminologi kaldes for 
mystifikation. For pengevæksten er naturligvis stadig resultatet af en 
arbejdsindsats - denne gang blot en indsats fra andre end pengeejeren selv. 
De "ynglende" penge er i virkeligheden det samme fænomen som den 
marxistiske teoris merværdi. Men det er indlysende, at den marxistiske 


forklaring ikke kan godtages af en liberalist. For hvis ens arbejdsindsats kun 
er med til at øge en anden persons rigdom, hvordan skal man så samtidig 
kunne fastholde, at hårdt arbejde er baggrunden for rigdom? 


Den første million 
koster møje - - den 
næste kommer 

rullende af sig selv!" 


Liberalisten må nøjes med den mystificerende udlægning om de "ynglende" 
penge - eller som Barks (eller rettere: hans danske oversætter) formulerer 
det allerede i WDCS 135: "Den første million koster møje - den næste 
kommer rullende af sig selv!" En sådan bestemmelse af pengenes væsen er 
ganske vist ikke så moralsk som teorien om arbejdet som rigdommens 
grundlag - men den er uden tvivl nok så realistisk! 


1) Artiklens datering af de enkelte historier fortæller, hvornår historierne er 
skrevet (iflg. Mike Barriers Carl Barks and the art of the comic book) - 
ikke hvornår historierne første gang blev trykt. 


2) Ole Andkjær (!) Olsen og Vagn Thorning har i en artikel i bogen Børn 
Litteratur Samfund (1972) behandlet spørgsmålet om pengenes væsen i 
Anders And. Men som man vil opdage, hvis man læser artiklen, er der ikke 
mange lighedspunkter mellem min og de to marxisters indfaldsvinkel til 
emnet. 


IDENTITET OG 
IDENTITETSFORVIRRING I 
ANDERS AND 


En væsentlig del af baggrunden for Anders And-seriens popularitet finder 
man i selve seriebegrebet. Anders And er (som en række andre serier) 
primært karakteriseret ved de stadigt genopdukkende hovedpersoner, der i 
historie efter historie kommer ud for ensartede situationer, som de klarer på 
nogenlunde ensartede måder. Desuden er serien karakteriseret ved, at 
hovedpersonernes alder stort set er konstant gennem hele serien. Læseren 
ved på forhånd, hvilke forventninger, han/hun kan regne med at få opfyldt 
ved læsningen, og denne høje grad af forudsigelighed giver læseren en 
fornemmelse af tryghed og sikkerhed. Man behøver ikke at være alvorligt 
bange for, hvordan det skal gå med hovedpersonerne i løbet af fortællingen. 
I kraft af selve serieformen er der garanti for, at personerne vil dukke op 
igen i den næste historie, med de samme karaktertræk og med de samme ret 
forudsigelige reaktionsmønstre. Tegneserien præsenterer et statisk 
verdensbillede, hvor udviklingen er sat i stå, og hvor der er meget snævre 
grænser for afvigelser fra den én gang fastlagte skabelon. 


"FOLK ER SÅ FORSKELLIGE 
- DER ER NOGEN, DER ER 


W OG NOGEN, 
DER ER SOM 
ONKEL 


Når den høje grad af forudsigelighed i en tegneserie som Anders And er 
medvirkende til seriens popularitet, hænger det naturligvis sammen med, at 
skildringen af et uforanderligt og stabilt samfund opfylder et behov hos 


læseren. I en verden, hvor alle værdier konstant er under revurdering, og 
hvor en stadig strøm af informationer gør det svært at orientere sig, er det 
klart, at mange mennesker søger efter faste holdepunkter i tilværelsen. Det 
ville nok være for meget forlangt, at en tegneserie skulle kunne udgøre 
nogen større andel af et menneskes livsfundament. Men det er heller ikke 
nødvendigt. Anders And opfylder fuldt ud sin mission ved blot at fungere 
som én af de få urokkelige størrelser i tilværelsen: et lille åndehul, hvor 
man kan være sikker på at kunne slappe af fra hverdagens krav og 
problemer. 


Det gælder både for den voksne læser og for barnet. Men man kan nok 
roligt gå ud fra, at for barnet ligger der desuden et væsentligt element af 
tryghed i selve den faste rytme i udgivelserne. Hvor mange voksne husker 
ikke fra deres barndom det slogan, hvormed forlaget lancerede Anders And 
i 50'erne og 60'erne: "hver tirsdag!" Og selv om udgivelsesdagen nu i snart 
mange år har været mandag, er Anders Ands udgivelsesdag helt sikkert 
stadig et af de faste holdepunkter i tilværelsen i mange børns bevidsthed. 
Selve det periodisk tilbagevendende bliver således et led i forlagets tilbud 
om tryghed via Anders And-bladet. 


(Er CE ae 1 ANDDAG? 


—— Adm Amd mel Ane messe I ert em men Free 


Ovenstående generelle udsagn om Anders And gælder naturligvis også 
for Carl Barks' ande-historier. Selv om Barks har gjort mere ud af sine 
fortællinger end de fleste andre ande-tegnere, og selv om Barks mere end 
nogen anden har tilført Anders And-serien nye impulser, bl.a. i kraft af nye 
personer, har han helt klart måttet holde sig inden for nogle rammer. Nemlig 
de udefinerlige rammer, som opfyldelsen af læsernes forventninger 
udstikker for graden af normafvigelse i de fiktive personers adfærd. Men 


dette krav om normopfyldelse behøver ikke at være nogen spændetrøje for 
en forfatter. Tværtimod at kæmpe imod læsernes behov for bekræftelse via 
genkendelighed i de forskellige situationer har Barks ofte forsøgt at udnytte 
sine personers faste karaktertræk som led i sine intriger. I enkelte tilfælde er 
Barks endda gået så vidt, at han har fokuseret på normopfyldelsen og har 
gjort den til selve pointen i sine fortællinger. 


Det gælder således den historie, hvori Onkel Joakim og Georg Gearløs - 
to af Barks' egne figurer med en helt fast rolleforankring - får at vide, at de 
skal tage på ferie og more sig (SF 2; AA 27, 1960). 


JEG HAR ALDRIG HAFT TID TIL AT HOLDE 
FERIE VED EN STRAND, HR. VON AND, JEG R OLK, ANDRE OG SER, HVOR- 
VED IKKE, HVORDAN MAN GØR DET DAN DE GØR H 


Problemet for de to er imidlertid, at de aldrig har prøvet at holde fri og 
derfor ikke ved, hvordan man skal slappe af uden at arbejde. Joakim og 
Gearløs forsøger sig med alle de former for fritidsbeskæftigelser, andre 
mennesker hengiver sig til, når de skal slappe af. Men forgæves. Jo mere, 
de to prøver at "more" sig, des værre går det dem, og jo mere ulykkelige 
bliver de. Indtil de til sidst beslutter sig til at opgive deres forkrampede 
forsøg på at holde fri og i stedet vender tilbage til de beskæftigelser, de er 
bedst til: at opfinde og at tælle penge. 


Kun ved arbejdet trives Joakim og Gearløs, fortæller historien, og bliver 
dermed samtidig forfatterens påpegning af, at de to personers identitet 
ligger i deres roller. Georg Gearløs er således ikke bare opfinder af 
profession. Opfindervirksomheden er derimod et udtryk for hans inderste 
personlighed, og det samme gælder for Onkel Joakims kærlighed til sine 
penge. Uden opfindelserne og pengene er Gearløs og Joakim slet ikke til. 
De to personer er nemlig ikke bare karakteriseret ved deres roller - de er 
simpelt hen deres roller. Fjerner man personerne fra deres normale 


funktioner, fjerner man også deres funktionsdygtighed. Identiteten ligger i 
rollen, fremgår det af SF 2. 


PYT MED OVERANSTRENGULOSEN! JEG VIL | OG JEG VIL AR- JEG VIL OPFINDE EN FERIE, 
Å BEJDE — MED AT HVOR MAN ARBEJDER OG 
TÆLLE IKKE MORER SIG! 


ARBEJDE IGEN — OPFINDE NOGET! 


Ser PENGE! 
AN 


Fortællingen om Gearløs og Joakim på tvungen ferie tematiserer 
læserkravet om opfyldelse af bestemte rolleforventninger og bekræfter 
formodningen om, at Barks' ande-historier lever op til dette krav. Men også 
andre af Barks' fortællinger beskæftiger sig med spørgsmålet, omend på en 
mindre direkte facon. I fortællingen "Fløjtetyven i kirketårnet" (US 60; AA 
43-45, 1967) når man således efter mange forviklinger frem til den pudsige 
pointe, at personernes ydre direkte afspejler deres indre! Den mystiske 
fløjtetyv, der er lige så vild efter penge som Onkel Joakim, viser sig nemlig 
at være en eksakt kopi af Joakim. Eller som Anders udtrykker det: "Det 
lader til, at alle penge-tossede folk kommer til at se ens ud i ansigtet!" 
Historien bliver således igen et eksempel på, at identiteten ligger i rollen. 
Hvis en person ligner Onkel Joakim, er det fordi vedkommende har fået 
tildelt den samme rolle. Man kan se på personerne, hvem de er - læseren 
kan trygt overgive sig til Anders And genkendelige verden, hvor tingene er, 
hvad de giver sig ud for at være. 


Ja, spøgelse — vis mig : H-han ligner jo onkel 


dit grimme ansigt! Joakim.- på en prik! 


I Barks' fremstilling af ande-verdenen er der, under normale 
omstændigheder, ingen identitetsproblemer. Selv ikke i de (relativt mange) 
tilfælde, hvor Anders eller en af de andre personer bliver hypnotiseret eller 
mister hukommelsen, har læseren nogen grund til at nære frygt for nogen 
længerevarende forrykkelse af den faste rolleforankring i fortællingerne. 
Det midlertidige identitetstab er kun et led i et spil, med læseren som en 
indforstået tilskuer. 


Ikke engang de gruopvækkende perspektiver i Onkel Joakim-fortællingen 
"Alene i sumpskovene" (US 57; AA 15-18, 1966), hvor en agent for en 
fremmed magt truer med at forvandle hele verdens indbyggere til viljeløse 
robotter, kan forstyrre læserens sjælero. 


Hold jer fra mig, fremmede børn! Je: 
lider jo bare så slemt af hjemvé ud 


Jeg længes hjem til mine Hør, dv taler 
jer, 


vidunderlige sumpskovel Jo i gåd 


onke 


FREMMEDE | Anders! 


BØRN? Jamen... 


Tværtimod er fortællingen med til at cementere læserens forvisning om, at i 
Anders And er identitet kun noget, man har - ikke noget, man kan miste. 
For ved at opføre sig skurkagtigt lever skurken i historien jo netop op til 
læserens forventning om, at rollerne er fordelt på forhånd og fastlagt én 
gang for alle. Skurken opfylder sin skurkerolle - og er derfor også dømt til 
at tabe i et univers, hvor den første grundregel er, at læserens forventninger 
skal opfyldes. Spørgsmålet om identitet har hos Barks næsten altid karakter 
af en leg, hvor de medvirkende godt kan påtage sig andre roller end deres 
egen for en kort bemærkning, men hvor der aldrig hersker tvivl om den 
egentlige sammenhæng. Omtrent som når omklædningsmesteren Zippo 
lynhurtigt skifter fra den ene forklædning til den anden - uden at læseren af 
den grund har nogen som helst problemer med at genkende ham (FC 300; 
AA 10-12, 1959). 


Det hænder dog en gang imellem, at man mærker en lurende farlighed 
bag den smilende facade i forbindelse med Barks' leg med personernes faste 
rolleforankringer. Det sker nemlig, at Barks i glimt lader læseren ane, at 
personernes identitet trods alt måske kunne være en anden end den, man 
umiddelbart kan se. I disse tilfælde antyder Barks for læseren eksistensen af 
et mareridt og en rædsel, som ellers er bandlyst fra serien. Nemlig rædslen 
for det ukendte - rædslen for at tingene ikke er, hvad de giver sig ud for at 
være, men tværtimod er uforudsigelige, foranderlige. 


Et af de få tilfælde, hvor Barks således letter på låget til noget ukendt og 
dermed i princippet underminerer hele seriens grundvold, finder man i 
historien om tænkeboksene (WDCS 141; AA 1, 1953). Historien handler 
om, hvordan Gearløs opfinder nogle såkaldte "tænkebokse", der kan få dyr 
til at tænke som mennesker (dvs. ænder). Grundideen i fortællingen er den 
klassiske morale, at den, der vil narre andre, ofte ender med selv at blive 
narret. Det er der ikke noget nyt i. Men måden, denne pointe serveres på, 
har sikkert fået det til at løbe koldt ned ad ryggen på flere generationer af 
børn. For mens læseren hele tiden har været klar over, at den talende ulv 


blot var Anders i forklædning, er der ingen, der har forberedt ham/hende på, 
at mennesket i fortællingen i virkeligheden er en forklædt ulv. Opdagelsen 
kommer som et chok, der i sammenhængen netop får den ovenfor omtalte 
effekt: at sætte spørgsmålstegn ved forudsigeligheden og de én gang 
vedtagne regler i ande-universet. Da ulven river sin menneskemaske af, er 
det for læseren som at se hele fundamentet for serien blive revet væk under 
fødderne. Er tingene alligevel ikke så enkle, som de ser ud? 


Jeg gjorde dem jo ikke noget! Og for resten er jeg ikke no- 
WM Jeg ville bare forskrække deml gen ulv — men en and! - 


HAR! HAR! HAR! Vii 
HAR! 


Det skal dog straks tilføjes, at tænkeboks-fortællingen er ret enestående i 
Barks' produktion. Den grumme fremlæggelse af et i øvrigt ofte brugt tema 
i produktionen har nok også været for barsk for Barks selv (og for hans 
udgivere), for man møder ikke tilsvarende chokeffekter i de senere 
fortællinger. Det betyder dog ikke, at spørgsmålet om personernes identitet 
ikke mere tages op til behandling. I en af de senere Onkel Joakim- 
fortællinger har Barks ligefrem gjort identitetsproblemet til historiens 
bærende ide. Men denne gang er der tale om en stærkt struktureret 
behandling af emnet. Gyset og uligevægtsfornemmelsen fra WDCS 141 er 
væk og afløst af et velovervejet ræsonnement, så læseren ikke igen risikerer 
at blive desorienteret i forhold til seriens grundlæggende værdisæt. Hvilket 
ikke er det samme som, at Barks nu er blevet tandløs. Man kan under 
læsningen stadig mærke en kold rislen ned ad ryggen ved tanken om 
Joakims skæbne i den pågældende historie. 


Det drejer sig om fortællingen "Hexias heksekunster" - eller som den 
langt mere suggestivt hedder på originalsproget: "The many faces of 
Magica de Spell" (US 48; AA 29-31, 1976). Hovedpersonen i historien er, 
som det fremgår af titlen, Hexia de Trick, og udgangspunktet for intrigen er 
det sædvanlige, at heksen er ude efter Joakims første 25-øre. Det er Barks 
selv, der har skabt figuren Hexia de Trick, og han har da også i tidens løb 
benyttet hende til en række spændende dyster med Onkel Joakim. Det er 
imidlertid et gennemgående træk, at det sjældent er i hekse-fortællingerne, 
Barks når sine fortællemæssige højdepunkter. Dertil er udgangspunktet for 
postuleret og intrigerne som regel for spinkle. Men i "Hexias heksekunster", 
som er en af Barks' allersidste fortællinger om Hexia de Trick, er det 
alligevel lykkedes at kombinere den eventyrlige handlingsgang med et 
perspektivrigt tema. Og dette tema angår netop denne artikels emne: 
identitet og mangel på identitet. 


Intrigen i historien er kort fortalt den, at Hexia de Trick har opfundet en 
ny tryllevæske. Væsken har den effekt, at enhver, som får den mindste 
smule af væsken sprøjtet i ansigtet, straks kommer til at ligne den person, 
vedkommende ser på. Hexias plan går nu ud på at sprøjte væske i ansigtet 
på Joakim - og derefter få ham til at aflevere sin lykkeskilling for at få 
hævet fortryllelsen igen. Et mindre problem i denne forbindelse er det, at 
Hexia slet ikke ved, hvordan man hæver fortryllelsen. Men det har hun 
naturligvis ikke tænkt sig at fortælle Joakim på forhånd! 


Dit grimme hundefjæs irriterer mig! Jeg 
vil gøre dig en hel del kønnere at se pål 


Hexia de Tricks plan bygger på overraskelsesmomentet, idet den kræver, at 
hun kommer helt ind på livet af Onkel Joakim. Men heldigvis for Joakim 
får han nys om planen og flygter langt væk med sin lykkeskilling - helt ud 
til den øde og ubeboede Ingenmandsjungle. 


Det viser sig dog snart, at Ingenmandsjunglen ikke er så øde endda. I en 
dal i junglen bor nemlig De Ansigtsløse - væsner uden nogen form for 
ansigt og uden noget sprog. De Ansigtsløse udgør dog ingen fare for Joakim 
og hans lykkeskilling, så han beslutter at slå sig ned hos dem, til faren er 
drevet over. 


Bare de dog ville vende sig om, så  KØZÅ Nu kan man se Det er det mærkeligste, j 
s gste, jeg har 
g man kunne se deres ansigter! Sø -øh- set! De folk har Sae simpelt 


ikke noget ansigt!! 


Men Hexia de Trick giver ikke op så let. Hun opsporer Joakim og finder 
frem til hans gemmested, hvor hun omsider får sprøjtet sin tryllevæske i 
ansigtet på ham. Og så skifter Joakim ansigt hurtigere end en kamæleon 
skifter farve. Hexias plan er lykkedes! Det varer da heller ikke længe, før 
Joakim er parat til hvad som helst for at få sit gamle ansigt igen. Hexia får 
altså faktisk fat i lykkemønten. Men da hun jo som bekendt ikke har nogen 
modgift imod væsken, stikker hun af fra Joakim - lige i favnen på Anders 
og ungerne, som har held til at sprøjte noget af Hexias væske i hendes eget 
ansigt. Og så spekulerer hun ikke mere over lykkemønten, men har rigeligt 
at gøre med at opfinde en væske, der kan ophæve virkningen af den første 
tryllevæske. Situationen synes dog stadig håbløs for Joakim. Men da det ser 
allerværst ud, kommer ungernes grønspættebog ham til hjælp og fortæller, 
at tryllevæsken simpelt hen kan vaskes af med vand og sæbe. En lidt fad 
slutning på en historie, hvis indhold i øvrigt bestemt ikke er uden 
uhyggelige overtoner. 


Man kan vælge blot at læse historien som en beretning om en af Joakims 
mere eventyrlige kampe for at forsvare sin lykkemønt. Men som i så mange 
af Barks' fortællinger er der flere lag i historien, hvis man læser mellem 
linjerne. En nærmere betragtning af "Hexias heksekunster" afslører således, 
at handlingen er bygget op over et motiv, som er konstituerende i 
fortællingen. Det drejer sig om den hyppige forekomst af masker og 


forklædninger, der både indgår som led i intrigen, og som desuden er med 
til at understrege historiens overordnede tema: identitetsspørgsmålet. 


Forklædningerne spiller en vigtig rolle i kampen om lykkeskillingen, idet 
det primært er de to stridende parters evne til at finde på den bedste 
forklædning, der er afgørende for kampens udfald. Forklædningskampen 
starter, da Hexia de Trick narrer Joakims spioner til at tro, at hun har 
forvandlet sig til en flyvende heks. Mens spionerne forfølger denne falske 
heks, kan Hexia ubemærket nærme sig Joakims pengetank, hvor 
lykkeskillingen opbevares - første del af operationen er lykkedes. Men da 
Hexia igen ved hjælp af en forklædning forsøger at komme så tæt på 
Joakim, at hun kan sprøjte sin tryllevæske i ansigtet på ham, vender 
billedet. Hexia får ganske vist sprøjtet væske på Joakim - tror hun. Men det 
er kun en gummimaske, hun sprøjter på, og væsken preller af uden effekt. 
Ungerne har nemlig gennemskuet Hexias forklædning og giver igen med 
samme mønt. Det bedste forsvar mod en forklædning er en endnu bedre 
forklædning, lyder budskabet her i første halvdel af US 48. Eller i en mere 
almengyldig form: med ondt skal ondt bekæmpes. 


De fordømte ænder har gennem- 
skuet mig! Og så har de narret 
mig og spoleret min strålende 
plan! GØRRRI 


Fordi du sprøjtede 
"| en gummimes el 


DERFORI! 


Første del af dysten på forklædninger svarer nøjagtig til første halvdel af 
historiens 22 sider. Ænderne går sejrrige ud af denne første konfrontation; 
men de 11 sider er kun optakten. Nu kommer det endelige opgør, og her er 
effekterne mere dramatiske. Ved at bruge list får Hexia sneget sig helt ind 
på livet af Joakim, og denne gang lykkes det for hende at få sprøjtet sin 
væske i ansigtet på ham. Slaget synes for alvor tabt for Onkel Joakim, som 
må aflevere sin lykkemønt til Hexia. Men endnu er alt håb ikke ude. Ved at 
forklæde sig som indfødte har ungerne unddraget sig Hexias 


opmærksomhed, og sammen med Anders gør de nu en sidste indsats for at 
frelse Joakim og lykkeskillingen. 


Og hvilken indsats? Ligesom i fortællingens første halvdel vender 
ungerne igen her Hexias egne våben mod hende selv og bringer atter 
ligevægt i kampen. Hexia får sin egen tryllevæske i ansigtet, og eftersom 
hun jo ikke kender nogen modgift mod væsken, er hun nu i samme båd som 
Joakim. Kampen om lykkeskillingen glider på dette tidspunkt i fortællingen 
helt i baggrunden på grund af den meget større katastrofe omkring 
tryllevæskens effekter. Men det er værd at bemærke, at ænderne faktisk 
også vinder 2. runde af dysten - og på samme måde, som de vandt 1. runde: 
ved at bekæmpe ondt med ondt. 


Der er tale om en meget stringent gennemført grundstruktur i US 48, med 
to parallelle gennemspilninger af det samme motiv. Også moralen er den 
samme i de to halvdele af fortællingen, således at budskabet kommer til at 
stå langt stærkere, end hvis der kun var tale om en enkeltstående 
fremlæggelse af moralen. Fremstillingsformen er typisk for Barks, når han 
er bedst, og typisk er også den ultrakorte sekvens, der i koncentreret form 
viser historiens hovedmotiv. I løbet af bare 4 billeder ser man således kort 
eksemplificeret, hvad hele historien fortæller over 22 sider: for at besejre 
list gælder det om at være endnu listigere. Da Hexia kaster en lille bombe 
ud af hulen for at bedøve eventuelle bagholdsangribere, regner hun med at 
være et skridt foran sine fjender. Men Anders og ungerne er endnu listigere 
end Hexia. De har forudset hendes plan og har derfor fundet på en endnu 
mere udspekuleret list, "Vi havde regnet med, at du ville kaste en af dine 
bomber præcis der, Hexia!", siger Anders og udtrykker dermed historiens 
grundlæggende motiv: høg over høg. 


Tænk, jeg har på fornemmelsen, i Jeg må hellere sende en lille Å 
at der ligger nogen på lur efter 7 bombe i forvejen! 
mig derude! d 


Vi havde regnet med, at du 
ville kaste en af dine bom- 
ber præcis der, Hexia! 


Så vidt, så godt. Ovenstående gennemgang af hovedmotivet i US 48 viser 
fortællingen som (endnu) en af Barks' gennemarbejdede historier med en 
klassisk morale som hovedbudskab. Men gennemgangen siger ikke noget 
om, hvorfor det netop er forklædninger, Barks bruger som hovedrekvisit i 
sin fortælling, og gennemgangen siger heller ikke noget om den lidt tamme 
løsning på Joakims katastrofale situation. Her må man bevæge sig et plan 
dybere ned i sin analyse og se på historiens fundament, dens tema. 


Som allerede antydet drejer temaet sig om identitetsproblematikken. 
Tydeligst viser dette tema sig i Barks' påfund med tryllevæsken, der får 
folks ansigter til at ændre sig, afhængigt af, hvem de ser på. Der er jo ikke 
bare tale om en tilfældigt valgt gimmick, men om en omhyggeligt 
konstrueret brik i puslespillet. I en tematisk udlægning bliver tryllevæskens 
effekt nemlig til et billede på en bestemt personlighedstype: den 
holdningsløse eftersnakker, der ikke har nogen egen identitet, men som altid 
indretter sig efter omgivelserne. Eller symbolsk udtrykt: antager 
omgivelsernes udseende. Det er således meget bevidst, når Barks lader 
Joakim få en abes ansigt ved det første ansigtsskift - abeansigtet signalerer 
jo særdeles håndfast "efterabning". 


Som kontrast til den vægelsindede, omskiftelige karaktertype har Barks 
stillet den totalt uforanderlige, dybt konforme personlighed. De Ansigtsløse 
i Ingenmandsjunglen er et billede på et statisk samfund, uden dynamik og 
forandring - et samfund, hvor ingen udvikling synes mulig på grund af 
indbyggernes ensrettethed. I modsætning til den omskiftelige karaktertype 
har De Ansigtsløse ganske vist en fast identitet - men det er en så stereotyp 
og forudsigelig identitet, at den enkelte Ansigtsløse bliver lige så upersonlig 
og uvedkommende som den kamæleonagtige personlighed. 


Barks har bygget sin fortælling op over modsætningen mellem to 
ekstreme holdninger eller personlighedstyper. Det er i spændingsfeltet 
mellem disse modsatrettede holdninger, man finder historiens overordnede 
tema, og det er også her, man får svaret på de to ovenfor anførte, åbne 
spørgsmål. For det første fremgår det ved den tematiske læsning klart, 
hvorfor kampen mellem Joakim og Hexia netop foregår som en kamp på 
forklædninger. Forklædningerne er nemlig et led i fortællingens basale 
modstilling af begreberne "ægte" og "tilsyneladende". Problemerne med at 
gennemskue modstanderens maske ligger klart i forlængelse af det 
overordnede spørgsmål: om personerne er i besiddelse af en egentlig 
personlighedskerne, eller om de enten er eftersnakkende papegøjer eller 
indholdsløse skaller. Det grundlæggende tema: at være eller at synes, går 
igen i motivfremlæggelsen og skaber dermed en usædvanlig helstøbt 
fortælling. 


Også det andet åbne spørgsmål omkring løsningen på Joakims tragiske 
situation finder et svar ved den tematiske læsning. For mens det i den 
konkrete udformning kan virke lidt for letkøbt, at tryllevæsken bare kan 
vaskes af ved hjælp af sæbe, er der ikke noget i vejen med 


problemløsningen på symbolplanet, hvor tingene jo betyder noget andet end 
det, man umiddelbart kan læse ud af billederne. På symbolniveauet svarer 
sæben således til den naturlige og fornuftige holdning til tilværelsen - det 
almindelige menneskes snusfornuft. Det er derfor også betydningsfuldt, at 
det netop er ungerne, der fremkommer med sæbeløsningen - endda ungerne 
i deres egenskab af grønspætter, som er en institution, Barks har særdeles 
meget til overs for. 


Over for de voksnes udskejelser i den ene eller den anden ekstrem er det 
Rip, Rap og Rup, der får tildelt rollen som den sunde fornufts talerør. Og 
det er vel en ret så smuk pointe i et børneblad. Historien fortæller, at man 
hverken skal blive et tavst flokdyr uden selvstændige meninger eller det 
modsatte, en øjentjener, der gerne vil gøre alle tilpas ved at rette sig efter 
alles meninger. I stedet skal man gøre som børnene: bruge sin sunde fornuft 
og prøve at være sig selv. Temaet passer smukt ind i Barks' filosofi i øvrigt; 
det er et stadigt genopdukkende påbud i Barks' produktion, at man bør 
holde sig til den gyldne middelvej og undgå alle ekstremer. 


Ogen ”grønspætte går snid rundt É Dkk kære ansigt - og mit kære, kære 
med et stykke sæbe på sig Rn kindskæg! Hvor er jeg glad! 
FA: SØTRR ! SM ALLUTÆR 

ge. ØS EYE , : 


i rs B 
re: 
Øg” 


Det bør vel lige nævnes, at man godt kan vælge at læse "Hexias 
heksekunster" i forbindelse med Barks' mere politisk betonede ande- 
fortællinger. I så fald skal De Ansigtsløses dal naturligvis ses som et billede 
på Sovjetunionen, hvor alle er lige anonyme. Det manglende sprog og 
skriftsprog må da ses som et symbol på censuren i Sovjetunionen, der 
fratager almindelige mennesker muligheden for at ytre sig offentligt. Men 
problemet med en sådan tolkning er, at modsætningen til De Ansigtsløse, 
den overfladiske eftersnakker, af symmetrigrunde kommer til at 
symbolisere den amerikanske livsform. For en udenforstående er det måske 
ikke noget helt dårligt valgt billede. Men der er nok ingen grund til at tro, at 


Barks, på trods af hans ofte fremførte kritik af den for hastige teknologiske 
udvikling i USA, skulle se sit land som en nation af papegøjer. 


Derfor er det nok rimeligst at blive stående ved den mere generelle 
læsning af US 48 som en historie om identitet og om forskellige holdninger 
til tilværelsen. Denne tolkning knytter da også fortællingen til de tidligere 
anførte historier, hvori Barks ligeledes beskæftiger sig med 
identitetsproblemet. Som i disse historier anbefaler Barks i "Hexias 
heksekunster", at man lader være med at opføre sig anderledes, end man har 
anlæg for. "Vær dig selv", lyder et grundlæggende budskab i Barks" 
forfatterskab - påtag dig den rolle, du har fået tildelt. Det er et budskab, der 
passer som hånd i handske til Anders And-bladets overordnede målsætning 
om stabilitet og genkendelighed i ande-universet. Men hvis man kan lave så 
originale og velkomponerede historier inden for ande-universets 
overordnede rammer, som Barks har præsteret med US 48, er der næppe 
nogen grund til at betragte disse rammer som en snærende spændetrøje. 


f Se på mig, Anders! Jeg ligner g Du ved jo godt, at du skal 
mig selv igen - gør jeg ikke? g hin % vogte dig for at se på nogen, 
" my 11477 ikke sandt? 


ONKEL JOAKIMS 
HEMMELIGE LIV 


Tegneseriesproget bygger på en række underforståede regler og 
vedtagelser, som forudsættes bekendte af læseren. Det gælder f.eks. så 
grundlæggende fænomener som brugen af talebobler eller fartstriber, men 
det gælder også medietekniske forhold som billedbeskæring, perspektivskift 
eller krydsklipning. En af de mest grundlæggende af de stiltiende aftaler 
mellem forfatter og læser angår selve billedvalget - eller måske nærmere 
bestemt, billedudeladelsen. En tegneserie består af en række billeder, 
adskilt af en række mellemrum. Billederne er naturligvis den væsentligste 
af de to faktorer; det er igennem billederne, historien fortælles. Men 
mellemrummene har faktisk også en funktion i fortællingen, ved siden af 
den oplagte: at holde billederne adskilt. 


HER SKAL I SE, BØRN. HUSET STÅR 
ENDNU. OG DER ER SKILTET. 


FOR HALVTREDS ÅR SIDEN 
GIK JEG IND AD DØREN HER… / 


Mellemrummene signalerer nemlig, at tegneren har foretaget et valg ved 
at bruge netop de billeder, han/hun har brugt. I stedet for at vise et billede af 
en person, der er på vej hen mod døren til et hus, kunne tegneren lige så 
godt vise personen på vej ind ad døren, set indefra. De to billeder signalerer 
det samme, men kan bruges forskelligt af tegneren, afhængigt af, hvad 
han/hun har behov for at vise om situationen eller om sin person. Billederne 
i en tegneserie er repræsentative og udtrykker tegnerens bevidste valg 
imellem en lang række mulige billeder. Mellemrummene mellem billederne 


repræsenterer da de udeladte billeder - de huller, som tegneren har valgt at 
lade læserens egen fantasi udfylde. 


Det siger sig selv, at en given tegneseries kvalitet bl.a. afhænger af 
tegnerens valg af de rigtige situationer til sine billeder. Men hvad enten 
tegneren har valgt godt eller dårligt, må den ovenfor anførte uudtalte aftale 
mellem læser og tegner altid være et uomgængeligt krav: at der ikke sker 
noget væsentligt mellem billederne, som læseren ikke får besked om. 
Mellemrummene må altså gerne repræsentere udeladte tidsrum og 
bevægelser - men de må ikke indeholde forhold af betydning for forståelsen 
af historien i tegneserien. Personernes hemmelige liv imellem billederne 
bør i princippet være helt uinteressant for læseren. 


Barks er nok en af de tegneserietegnere, der bedst har forstået at arbejde 
med mellemrummene mellem billederne - forstået på den måde, at han med 
en ofte imponerende træfsikkerhed har valgt netop de situationer ud, som 
får historien til at glide afsted med en selvfølgelig lethed og ynde. Læseren 
mærker kun yderst sjældent forfatterens styrende hånd bag kulisserne, og 
det skyldes ikke mindst Barks' dygtige billedvalg. Mellemrummene skjuler 
ikke noget hos Barks, men giver tværtimod indtryk af at skære overflødige 
eller ligegyldige scener væk og forlener dermed de tilbageblevne billeder 
med så meget desto større styrke og prægnans. Billederne får præcis det 
element af indre nødvendighed, som kendetegner den stramt komponerede 
og virkelig velfortalte fortælling. Billedvalget bliver eksemplarisk. 


Den naturlige og indfølte fortællerytme i Barks' historier er en af hans 
forcer og et forhold, der gør, at historierne kan læses igen og igen. Men 
netop i forbindelse med Barks' forbilledlige valg af eksemplariske 
situationer til sine billeder må man konstatere, at det ikke i alle tilfælde har 
været muligt for de danske læsere at vurdere kvaliteten af forfatterens valg. 
Forholdet er nemlig det, at en ret stor del af Barks' fortællinger ved 
udgivelsen i Danmark er blevet præsenteret i en beskåret form, hvorved den 
ellers så ubesværede fortællerytme brydes og får et noget abrupt præg. 


Det fænomen, der her er tale om, er ikke den trods alt forholdsvis sjældne 
ombrydning og redigering af hele fortællinger (selv om guderne skal vide, 
at man på dette felt har været udsat for nogle besynderlige dispositioner i 
Danmark - ikke mindst i det ulyksalige år 1974, hvor ikke mindre end 3 


lange Onkel Joakim-historier blev præsenteret for læserne i en totalt 
maltrakteret form). Det drejer sig derimod om den mindre iøjnefaldende og 
også mindre betydningsfulde, men til gengæld så meget mere udbredte, 
udeladelse af enkelte billeder til fordel for resuméer af tidligere afsnit i 
fortællingerne. 


Historien "Gnaveren og gnieren" (US 9; AA 46-49, 1974) er en af de 
fortællinger, danskerne kun har set i en stærkt beskåret version. Ved 
publiceringen i 1974 manglede der ikke mindre end 5 af de oprindelige 22 
sider - bl.a. var denne lille scene udeladt. 


I følge sagens natur er det kun i forbindelse med de lange historier, at de 
danske udgivere har set sig nødsaget til at udelade enkeltbilleder til fordel 
for resuméer. Og eftersom de fleste lange historier er Onkel Joakim- 
historier, er det primært den fortsatte beretning om Joakims meriter, der i 
den danske version har måttet stå model til indgrebene i den nøje 
tilrettelagte billedside. Deraf overskriften til denne artikel. 


Men hvor omfattende er egentlig beskæringerne af den oprindelige 
billedrækkefølge, og hvor stor betydning har de udeladte billeder for 
helheden? Ved en formel betragtning kan man fastslå, at eftersom de 


allerfleste fortsatte historier er opdelt i 3 kapitler, og eftersom de fleste 
resuméer fylder én billedrude, er der som regel tale om 2 udeladte billeder 
pr. historie. Onkel Joakim-fortællingerne strækker sig vel i gennemsnit over 
20 sider å 8 billeder, så målt med en rent kvantitativ målestok lyder 2 
billeder ud af 160 ikke af ret meget. Der er da næppe heller tvivl on, at de få 
udeladte billeder ikke formår at rokke ved historiernes grundlæggende 
gennemslagskraft, ligesom de formodentlig aldrig har nogen indflydelse på 
historiernes overordnede udsagn. 


Men når det er sagt, må man samtidig gøre opmærksom på, at de relativt 
få udeladte billeder ofte har en væsentlig indflydelse på de omkringstående 
billeder i Barks' fortællinger. På grund af Barks' stramme fortællerytme får 
det enkelte billede nemlig en langt større betydning i den kontekst, det 
indgår i, end man er vant til at se inden for tegneseriemediet. Et enkelt 
udeladt billede hos Barks vil således ofte influere på 3, 4 eller 5 andre 
billeder og får dermed en mere dybtgående indvirkning på læserens 
opfattelse af begivenhederne, end man umiddelbart skulle tro. 


Jamen alligevel, vil de fleste nok indvende - betyder det dog noget, om 
man må undvære et enkelt billede hist og her i en tegneserie for børn? Er 
det ikke bare udtryk for et nærmest filatelistisk forhold til noget, der i første 
række er tænkt som underholdning fra forfatterens side? Et udslag af 
donaldistisk "frimærketakketælling", som Dan Turell engang har udtrykt 
det. Både ja og nej. Man skal naturligvis altid være forsigtig med ikke at 
tage et humoristisk værk alt for alvorligt. Men man skal på den anden side 
heller ikke være alt for ukritisk, bare fordi der "kun" er tale om en 
tegneserie. 


Med fare for at blive beskyldt for blasfemi på grund af sammenligningen 
vil jeg foretage det tankeeksperiment, at en forlagsredaktør med hård hånd 
skar en stribe af de længste naturbeskrivelser ud af Henrik Pontoppidans 
værker. Beskrivelserne er jo ikke nødvendige for forståelsen af 
handlingsgangen, og læserne vil alligevel nok ikke lægge mærke til det, 
kunne man forestille sig, at begrundelsen for indgrebet ville lyde. Begge 
argumenter er formodentlig holdbare - men der er ingen tvivl om, at 
Pontoppidan-beskæringen ville udløse et ramaskrig, som kun ville kunne 
neddysses af forlagsredaktørens hoved på et fad. 


Nu er Anders And jo ikke Lykke-Per og Carl Barks ikke Henrik 
Pontoppidan. Men når de to anførte, principielt parallelle situationer 
afstedkommer så forskellige reaktioner, siger det mere om de to forfatteres 
arbejdsområders forskellige prestige i den offentlige bevidsthed, end det 
fortæller om vigtigheden af indgrebet i de to forfatteres kunstneriske 
frembringelser. Spørgsmålet er så, om det er udtryk for en grov 
proportionsforvrængning overhovedet at tænke på at sammenligne Carl 
Barks og Henrik Pontoppidan. 


Bedømt ud fra en vurdering af de to forfatteres læserudbredelse er der 
naturligvis tale om en proportionsforvrængning - i Pontoppidans disfavør! 
Men set under en kunstnerisk synsvinkel er forholdet mere kompliceret. 
Kunstnerisk kvalitet er som bekendt svær at måle. Men bedømt på mediets 
egne præmisser, dvs. i forhold til hvor godt forfatteren behersker sit 
formsprog, mener jeg ikke, at der er nogen større kvalitativ forskel på Barks 
og Pontoppidan. Og eftersom de to forfattere heller ikke ligger hinanden så 
forfærdelig fjernt, hvad angår budskabet i deres værker, er 
sammenligningen måske alligevel ikke helt dårlig. Og hvis det er rigtigt, er 
der vel trods alt alligevel grund til at se nærmere på de danske udgiveres 
indgreb i Barks' Onkel Joakim-fortællinger. 


De udeladte billeder, hvor resuméerne nu står, har som nævnt en helt 
anden status i sammenhængen end mellemrummene mellem billederne. 
Hvor de sidstnævnte er et udtryk for forfatterens bevidste udeladelse af 


bestemte billeder, repræsenterer de udeladte billeder en række sorte huller i 
de danske læseres kollektive bevidsthed (for nu at sige det lidt flot). Det er 
huller, som kun langsomt er ved at blive fyldt ud via genudgivelser, og det 
er huller, som for størstedelens vedkommende stadig eksisterer i bedste 
velgående den dag i dag. Men igen: er de sorte huller nu virkelig så store, at 
de betyder noget for læserens oplevelse af indholdet i fortællingerne? 
Problemets karakter og omfang kan nok bedst illustreres ved et eksempel, 
og dette eksempel kan passende tages fra en af de fortællinger, der både 
foreligger i en beskåret og en komplet version på dansk. 


"Den flyvende Hollænder" (US 25; AA 10-12, 1960) blev første gang 
trykt i Danmark i 1960 over 3 Anders And-blade, hvilket betød, at 
udgiverne måtte bruge 2 billeder til resuméer. Ved genudgivelsen af 
historien 20 år senere i en "Juleparade" fra 1980 var de 2 billeder imidlertid 
med, så danskerne nu har haft lejlighed til at læse historien i dens fulde 
udstrækning. Og hvad betyder de udeladte billeder så for helheden? 


MODES JA, OG DET SNEER. 
VI NÆRMER 
BLEVET 
KOLDE OS SIKKERT 
SYDPOLEN 


og 
Den flyvende Hollænder 
(Fortsat fra forrige nummer) 


Onkel Joakim, Anders og Ungerne leder 
efter ,,Den flyvende Hollænder”, som siges 
at være forlist med en kostbar ladning for 
300 år siden, men stadig viser sig for folk på 
søen og bringer ulykke. Skibet har vist sig 
for de fem i Joakims båd, der nu driver om 


uden ror og kompas... ? 


Hvor er det Ja, og det sner! Vi Om lidt tumler vi rundt K ; 
dog blevet nærmer os sik- mellem store isbjerge - og rel SET 
koldt! kert Syd- så er ulykken over S 

: polen! os! 


anden udgave på dansk 


Det ene af billederne er stemningsbeskrivende og medvirker til at uddybe 
den atmosfære af opgivelse og trøstesløshed, der hviler over den 


pågældende sekvens i fortællingen. Billedet er desuden et led i forfatterens 
gradvise lokalitetsskift fra udendørs til indendørs kulisser; men ingen af de 
to anførte billedfunktioner kan siges at være strengt nødvendige for 
helhedsopfattelsen. Billedet kunne faktisk godt være udeladt, også i 
originaludgaven. 


Det kan man til gengæld ikke sige om det andet udeladte billede. I den 
oprindelige danske version danner de 5 første billeder på siden en fast 
sammentømret helhed, som kun bliver morsom, fordi den fortælles på 
netop denne måde. Rytmen i de 5 billeder er resultatet af et nøje overvejet 
billedvalg, som viser præcis dét, der er nødvendigt for at forklare 
handlingsgangen, og hvor hvert billede samtidig viser fremad mod det 
næste billede. Hvad der sker, hvis den tilsyneladende legende lette, men i 
virkeligheden særdeles gennemarbejdede billedrytme brydes, får man et 
klart indtryk af i den beskårne version. 


MENS ONKEL JOAKIM JEG HAR TRAVLT HERNEDE 
ARBEJDER I SIN KA- - OG IMENS HAR ANDERS 
.HYT, SKAL ANDERS TRAVLT PÅ DÆKKET. 

OG UNGERNE AR- HAN SPULER OG 

BEJDE OPPE PÅ- > 
DÆKKET — MEN 

ANDERS VIL HEL- 

LERE FISKE … 


og Den flyvende Hollænder 


(Fortsat fra forrige nummer)  - 


Onkel Joakim, Anders og Ungerne er sej- 
let ud for at finde det gamle hollandske - 
handelsskib ,,Den flyvende Hollænder”, 
' der siges at være forlist med en kostbar 
ladning for 300 år siden, men stadig viser 
sig for folk på søen — som et ,spøgelses- 
skib” med ildrøde sejl …. 


AF BANEN, UNGER! JEG HAR 
EN KÆMPEFISK PÅ KRO- 
EN! 


Efter mine beregninger 
skulle vi nu passere 
Greenwich- 

……  meridianenl 


Sig mig - kan man lige 
frem se den 
meridian? 


Af banen, unger! Jeg har vist 
en kæmpefisk på 
krogen! 


anden udgave på dansk 


Her mangler nemlig det led, der danner overgangen fra billedet af Joakim 
ved skrivebordet med ryggen til vinduet og billedet, hvor Joakim stikker 
fingeren ud af koøjet i sin kahyt. Hvordan er Joakim blevet opmærksom på 
fiskesnøren uden for vinduet? Der mangler et forklarende led i 
billedrækkefølgen - og desuden får rytmen i de tilbageværende billeder et 
staccato præg over sig, fordi der er for stort et tidsmæssigt spring imellem 
det første og det andet billede. Den æstetiske nydelse ved kompositionen 


bliver simpelt hen slået i stykker på grund af beskæringen - omtrent som 
hvis orkestret sprang et par takter over i en sats af Mozart. 


De uheldige konsekvenser for billedrytmen er et af de gennemgående 
problemer ved beskæringerne. Men som man ser i det anførte eksempel, har 
udeladelsen af et enkelt billede faktisk også følgevirkninger for et andet 
forhold, nemlig for oversættelsen af teksten i de omkringliggende billeder. 
Eftersom Barks som nævnt er en meget økonomisk beretter, er det langt fra 
altid, man kan undvære teksten i et udeladt billede. I det pågældende 
tilfælde ser man således, at den vittighed, der forberedes i det første billede 
på siden, og som bringes til fuld udfoldelse i det andet og tredje billede, helt 
må udgå i den tidligste danske version på grund af det udeladte billede. I 
stedet har oversætteren fundet på en helt anden tekst, der ganske vist passer 
til den nye billedrækkefølge, men som til gengæld berøver læseren et sjovt 
lille intermezzo. På denne måde får udeladelsen af et enkelt billede ikke 
bare indflydelse på det væsentlige område, der angår fortællerytmen, men 
også på et andet, næsten lige så betydningsfuldt forhold, nemlig 
oversættelsen. 


Det bør nok nævnes i denne forbindelse, at udeladelsen af det bestemte 
billede i den omtalte billedsekvens måske er sket meget bevidst, netop for at 
undgå den originale vittighed om Greenwich-meridianen. Jeg kan ganske 
udmærket forestille mig den oversætter, der med fuldt overlæg har valgt at 
stryge omtalen af Greenwich-meridianen, fordi han/hun regnede med, at det 
alligevel ikke ville blive forstået af læserne. For en sådan oversætter har det 
udeladte billede naturligvis ikke været noget problem; tværtimod har det 
kun gjort det lettere at få den nye, mere tandløse tekst til at passe med 
billederne. 


Jeg ved selvfølgelig ikke, om nogen oversætter nogensinde har tænkt 
sådan. Men uanset om det har været tilfældet, rører eksemplet ved en 
central problematik: nemlig spørgsmålet om oversættelsens kvalitet i 
Anders And. Søren Vinterberg har i en artikel lige berørt spørgsmålet i 
forbindelse med nogle problematiske oversættelser, men ellers er der mig 
bekendt ingen, der har beskæftiget sig videre med oversættelsesproblemet. 


Fordanskninger og forvansk- 
ninger, boblesprog og blankvers 
Noget om tegneserieoversættelser 


— af Søren Vinterberg, oversætter, mag. 
art., medarbejder ved dagbladet Infor- 
” mation. i 


Emnet er da også så omfattende, at det ville kræve en langt større 
undersøgelse, end der er plads til i denne artikel. Her vil jeg kun komme ind 
på spørgsmålet, hvis en diskutabel oversættelse er en direkte konsekvens 
af et eller flere udeladte billeder. Ellers vil jeg på dette sted blot anbefale at 
læse Barks' historier på originalsproget, for så vidt det overhovedet er 
muligt. Barks er en formidabel sprogkunstner og sprogfornyer, hvilket gør 
læsningen af hans værker til en stor æstetisk fornøjelse, set ud fra et 
lingvistisk synspunkt. 


Men tilbage til det aktuelle problem. Eftersom denne artikel har defineret 
sit interesseområde til kun at omfatte de stadig eksisterende sorte huller i 
danskernes kollektive bevidsthed om Barks' ande-univers, er det 
indlysende, at et eksempel som det ovenfor anførte ikke falder inden for 
artiklens rammer. Med genudgivelsen af "Den flyvende Hollænder" har de 
to udeladte billeder nu kun historisk interesse som et eksempel på fortidens 
synder, og fortællingen indtager derfor i princippet en position helt på linje 
med de øvrige komplette dansksprogede Barks-udgivelser. Dette gælder 
også for en række af de andre lange Onkel Joakim-fortællinger, som siden 
førstegangspublikationen er blevet genudsendt, enten som selvstændigt 
værk i serien "Walt Disneys klassikere" eller som en del af en af de tykke 
”guldbøger". 


Der eksisterer dog stadig et enkelt uafklaret spørgsmål i forbindelse med 
defineringen af interessefeltet for artiklen, nemlig problemet omkring Onkel 
Joakim-genoptrykkene i de store hvide bøger med Anders And-historier. I 
de fleste af disse har der været bragt Onkel Joakim-historier af Barks, og i 


et par af dem har Joakim-historierne endda udgjort næsten hele indholdet. 
Mange af disse genoptryk er fuldstændige versioner af fortællinger, der i 
førsteudgaven manglede nogle billeder på grund af indsatte resuméer, og 
fortællingerne skulle derfor ligesom "Den flyvende Hollænder" principielt 
være uden interesse i nærværende sammenhæng. Men her spiller der nogle 
helt andre forhold ind end det rent mekaniske fuldstændighedsprincip. For 
selv om danskerne altså nu via de store hvide bøger har fået udfyldt et antal 
af de omtalte sorte huller, er måden, det er sket på, alt andet end 
tilfredsstillende. 


I de hvide bøger er fortællingerne nemlig altid ombrudt, så de originale 
sideopbygninger med 4 striber å ca. 2 billeder brydes op i 3 striber, hver 
indeholdende 2 eller 3 billeder, der for at udfylde pladsen enten må 
forstørres eller formindskes i bredden. Hvad dette betyder for den æstetiske 
udformning af billedsiderne, kan der siges meget ufordelagtigt om - og det 
er der også blevet gjort. Men ved siden af den æstetiske mishandling af den 
oprindelige billedsammenhæng har ombrydningen også store konsekvenser 
for rytmen i Barks' billedkomposition. Og det er brud på fortællerytmen, 
som har lige så stor indflydelse på læseroplevelsen, som udeladelsen af 
enkelte billeder har. Et eksempel kan illustrere forholdet, som efter min 
mening er så essentielt, at de pågældende Onkel Joakim-historier her vil 
blive behandlet som ikke-genoptrykte historier. 


THEY FIRED A SHOT NO! MAKE THEM ING TO TRY TO OUTRUN US, 


GO 
ACROSS OUR BOWS, EH Z 7HIS WILL SLOW YOU 
MR. uber SHALL CHANCE TO DOWN, OLD DUCKIE BOY! 


STOP 


Eksemplet stammer fra Joakim-fortællingen "Rødt guld og hvide rotter", 
eller som den hedder på originalsproget "All at sea" (US 31; AA 45-47, 
1972). Da historien blev trykt første gang på dansk i 1972, manglede der 4 
billeder, fordi hvert resumé fik lov til at brede sig over 2 ruder. De 4 
manglende billeders indhold er imidlertid senere blevet afsløret for 
danskerne, idet historien i 1980 blev genoptrykt i sin helhed i Den store 
Rip, Rap, Rup. Men som antydet ovenfor har den komplette gengivelse 
haft så drastiske konsekvenser for den kunstneriske sammenhæng, at man 
stadig ikke kan sige, at historien foreligger i en loyalt udført version på 
dansk. 


De skyder på os nu! Nej, de skal have 
Skal vi standse op? den ulejlighed at 
borde os! 


Dér blev ; 
jeg skudt! 


I den oprindelige udformning udgør de 4 viste billeder en fast 
sammentømret helhed, hvor hvert billede er en logisk fortsættelse af det 
umiddelbart foregående. Sekvensen er en lille historie i historien, som 
fortæller noget om Joakims hastige sindelagsskift fra trods til overgivelse. 
Humoren i intermezzoet kommer kun til sin fulde ret i kraft af den todeling 
af begivenhedsforløbet, som er en naturlig følge af linjeskiftet. De to første 
billeder viser årsagen og de to sidste virkningen. 


Det er en fortællemæssig effekt, som naturligvis går helt tabt i den 
tidligste danske oversættelse, hvor fortællerytmen slås totalt i stykker på 
grund af de udeladte billeder. (Bemærk i øvrigt, at den oprindelige spidse 
granat er erstattet af en rund kanonkugle i den danske version. Forstå det, 
hvem der kan!) Men nok så interessant er det, at også i den nyeste danske 
udgave (se næste side) er der knas med læserytmen, til trods for den 
fuldstændige billedgengivelse. 


Problemet er, at de to billeder af Joakim er anbragt alt for langt fra 
hinanden, hvorved den umiddelbare sammenhæng mellem projektilets 
virkning og Joakims panikreaktion neddæmpes en del. Desuden bliver det 
store oversigtsbillede af skibene på grund af den grafiske tilrettelæggelse 
blandet ind i intermezzoet, hvilket fratager det stramt tilrettelagte 
billedforløb noget af dets intensitet. For slet ikke at tale om, at billederne 
over og under sekvensen på grund af den overfyldte billedside stjæler noget 
af læserens opmærksomhed og derved forfladiger oplevelsen i forhold til 
oplevelsen af den oprindelige komposition. 


< SEE | 
STE (129 
sl ER 


I begge de danske versioner ugyldiggøres forfatterens intention med sin 
fremstillingsform, hvorfor begge versloner med god ret kan siges at 
efterlade et uudfyldt vakuum i den danske læsers bevidsthed. (Og bemærk 
så i øvrigt, at de danske udgivere igen har følt sig kaldet til at omtegne 
billedet, hvor et projektil skyder hatten af Joakim. Denne gang er der blot 
sket det, at Joakim er blevet sænket nogle centimeter i forhold til granaten, 
som nu ikke længere rammer hans hat. Hvad er meningen??). 


Hermed skulle problematikken omkring Onkel Joakims hemmelige liv 
være klar, og selve kortlægningen af de dunkle punkter kan begynde. Jeg vil 
straks gøre opmærksom på, at det ikke er hensigten her at aftrykke alle de 
udeladte enkeltbilleder fra Onkel Joakim-historierne. Kun de tilfælde, hvor 
udeladelsen af et eller flere billeder har betydning for sammenhængen, eller 
hvor billedet/billederne rummer en værdi i sig selv, vil blive medtaget i den 
følgende gennemgang. Begrundelsen for at medtage et billede kan f.eks. 
som i tilfældet med "Den flyvende Hollænder" være, at billedet rummer en 
humoristisk pointe. Eller begrundelsen kan, som i eksemplet fra "Rødt guld 
og hvide rotter" være, at billedet medvirker til personkarakteristikken i 
fortællingen. Der kan være tale om en del forskellige årsager til at omtale et 
bestemt billede, og for at gøre den følgende gennemgang rimeligt 
overskuelig, vil billederne blive opdelt i en række kategorier efter deres 
funktion i den oprindelige sammenhæng. 


Den væsentligste og vel nok mest interessante del af de udeladte billeder 
angår personkarakteristikken. Således er de danske læsere i tidens løb 
blevet snydt for adskillige små fine karakterstudier i Onkel Joakims 
personlighed. Joakim er jo først og fremmest karakteriseret gennem sit 
forhold til penge, og en række af de udeladte billeder drejer sig netop om 
dette forhold. I den danske version af "Onkel Joakim og de små grønne" 
(US 65; AA 12-14, 1965) viser det manglende billede Onkel Joakim på vej 
ned fra toppen af sin skyskraber. Man bemærker, at det i farens stund først 
af alt er pengene, Joakim tænker på - og først de mest overskuelige penge: 
omkostningerne i forbindelse med den knækkede flagstang. Men i takt med, 
at katastrofens omfang går op for ham, udvider Joakim sit synsfelt, indtil 
han til sidst indser, at sagen angår hans liv - og dermed alle hans billioner. 
Som så ofte hos Barks udgør de 4 billeder et sluttet hele, hvor hver del er 


lige nødvendig for at få det fulde udbytte af læsningen. Udeladelsen af et 
enkelt billede berører både læserytmen og indholdet i en hel sekvens. 


I | ONE BLUNDER RETER ANOTHER! NOW 
: BROKEN A THREE- DOLLAR. 
MICRO-DUCKS, ): ; rå mn FLAGPOLEJ - SÅ 
3 BE 4 z 7777 i BEKTILDEESE 
SOME i GP Å aan g AM arts 


AND WORSE. YET, TM GOING TO HAVE . ( THERE'S MOTM/NG BETWEEN 
TO KISS ALL THAT FUTURE: MICRO ME AND THE GROUND! | 
BUSINESS, GOOD-BY— AND ; Hee eres 


BI/LLIONS, TOO! 


LK '$ 2 
æ 


(udeladt på dansk) 


En parallel til sekvensen fra US 65 finder man i en scene fra 
"Bjørnebanden går i aktion" (US 21; AA 20-22, 1962). Her er det udeladte 
billede ganske vist ikke strengt nødvendigt for læserens udbytte af 
situationen. 


(udeladt på dansk) 


FARMING IS FU! Be 
BUT I M/SS n 
MY. MONEYS I 

DS9 


g 
CX) få 


I USED TO ROLL AROUND IN 

IT AND SNUFFLE AMONG 

THE BANKNOTES LIKE A PIG 
IN CLOVER! 


PERHAPS ID FEEL BETTER IF I WENT DOWN 
TO SECTION 26 FOR A M/S/7T 1 ANYWAY, 

I OUGHT TO CHECK UP ON THAT HILL ONCE 
: IN A WHILE ! 


Men ligesom i det ovenfor anførte tilfælde medvirker det andet billede af 
Joakim med riven til at give sekvensen den rigtige læserytme. Og desuden 
rummer billedet i sig selv et fint lille personsignalement. Modsætningen 
mellem Onkel Joakims replik og hans ansigtsudtryk siger mere end mange 
ord om, hvad Joakim i virkeligheden mener om majsdyrkning som 
fritidsbeskæftigelse, sammenlignet med pengebadning. 


Imellem de udeladte billeder finder man flere eksempler på Joakims ofte 
forekommende pengebekymringer. I fortællingen "Onkel Joakim på 
havsens bund" (US 46; AA 10-12, 1965) er det således det pudsige billede 
af Joakim med hovedet begravet i pengene, der i den danske version er 
klippet ud. 


id I CAN'T GOON LOSING MONEY Ø 
LIKE THIS! IN TWO HUNDRED | 4" 
YEARS TLL BE GÆOLE! 


CS 
Æ Er Em WEEVILS. EATING 
VERY DAY BRINGS IVE THOUSAN! 
MORE BAD NEWS]. | | ACRES OF COTTON! 

z SIX PRETZEL 
= boel r Å FACTORIES HIT BY 
i z TWISTERS! 


(udeladt på dansk) 


Sammen med replikken giver billedet i koncentreret form en spøjs 
beskrivelse af Joakims person, som man godt kunne have undt de danske 
læsere at opleve. Det gælder også billedet af den bekymrede Joakim fra 
historien "En spændende dyst" (US 27; AA 20-22, 1960), hvor teksten og 
tegningen tilsammen skaber personkarakteristikken. Onkel Joakim siger, at 
hans modstander umuligt kan være en bedre forretningsmand end han selv. 


I DON'T THINK SO! I CAN'T SEE HOW 
MAKES HIS MONEY, ANYWAY 
DOMT BE A ER BUSINESS 


Men Joakims holdning og hele hans mimik udtrykker tydeligt, at han 
bestemt ikke føler sig overbevist om, at det virkelig forholder sig sådan. 
Billedet viser, ligesom eksemplet fra US 21, at Barks bedre end de fleste 
tegneserietegnere forstår at kommentere sin egen tekst ved hjælp af de 
medvirkendes kropssprog og derved får det fulde udbytte af tegneseriens 
mediespecifikke virkemidler. 


VERY WELL! COME ON IN, McDUCKS | THE TIGHTWAD DOESN'T | | OKAYL OKAY WHERE == > Z 
T'VE READ ABOUT YOU IN PAPERS ,/EVEN 8/Y NEWSPAPERS. ARE VOL, GLOMGOLDZ INMV BATH ILL BE ). 
TVE FOUND IN THE PARKS AN YOU BEAT THATZ z É ÅL. Ali Son 


Se 
den OGS 


(udeladt på dansk) 


Udnyttelsen af kropssproget er også en af de mest oplagte kvaliteter i et 
par udeladte billeder, der ironiserer mildt over Joakims gnieragtige 
personlighed. I billedet fra Joakims første møde med Guld-Iver Flintesten 
(fra "Onkel Joakims genvordigheder" (US 15; AA 10-12, 1961)) spiller 
forfatteren således fint på læserens bevidsthed om Joakims legendariske 
nærighed. Med denne underforståede forhåndsviden kan det nemlig falde 
lidt vanskeligt at dele Joakims forargelse over rivalens holdning til 
tilværelsen og det er naturligvis også Barks' hensigt med intermezzoet. 


(udeladt på dansk) g (udeladt på dansk) 


ÅND 4 SHOULD HAVE A CHANCE | YOU CAN'T CHICKEN OUT, 
TO VOTE, TOO! WO/ NO/ NO! DONALD! YOU WAVE TO 
TRY TO SAVE DUCKBURE! 


YOU MUST OUT-BUMP THIS TERRY 
TO SAVE YOUR HOUSE, AND AND YOUR 
DAISY'S HOUSE, AND — MONEY BINY 


THE TERRIES VOTE "VESTE | É (| WELL, ALL RIGHT! DLL DO IT 
BRING YOUR NEPHEW OUT : I 
ONTO THE ROLLWAY I jf TO SAVE MY HOUSE 1 


I en anden udeladt scene er det igen det skæve forhold mellem det åbent 
udtalte og det underforståede, der medvirker til karakteriseringen af Joakim 
(fra "Et mystisk land i jordens indre", US 13; AA 7-10, 1975). I den danske 
udgave mangler begge de to angivne billeder, hvilket får to mærkbare 
konsekvenser for læseroplevelsen. For det første går man glip af Joakims 
temmelig hykleriske forsøg på at camouflere sin bekymring for 
pengebeholderen som omsorg for hele Andebys skæbne (bemærk især 
Joakims og Anders umådeligt udtryksfulde kropssprog i disse billeder). Og 
for det andet bliver Anders' replik i det sidste billede helt uforståelig på 
grund af den manglende sammenhæng. Uden referencen til Joakims 
bemærkninger i de ovenstående billeder kommer Anders' udtalelse til at 
fremstå som en egoistisk og mavesur erklæring og sætter Anders i et meget 
dårligere lys, end hvis læseren kender hele sammenhængen. 


Hør her - min nevø vil så Ja -jo - men 


== nl | og; i ige n 

gerne prøve at rulle om kap æn jeg synes, vi skal sige, det må terrierne 
; i at hvis Anders her vinder g i 

med jeres champion! så opgiver I at lave . lige have lov til 


TER p at stemme 
Vil jeg? R det jordskælv! Sy 
ik 


< 


; — tå i Godt! Men kun for a 
" din nevø kan straks | NOKTØ ;æ = redde mit hus! ” 


træde an! 


I forbindelse med Barks' udnyttelse af kropssproget som en del af 
personkarakteristikken kan man til slut pege på det bortklippede billede fra 
"Bjørnebanden går i aktion" (US 63; AA 19-22, 1962), hvor Joakim tror, at 
han er død. I kraft af læserens viden om begivenhedernes virkelige 
sammenhæng kommer Joakims teatralske og temmelig selvhøjtidelige 
positur til at virke ufrivillig komisk. Den noget krukkede helteattitude 
sættes da også i relief af den undrende kat i hjørnet af billedet, som i kraft af 


kompositionen får karakter af forfatterens ironiske kommentar til Joakims 
opførsel. 


! MY FORTUNE'S GONE: THAT" COULD 


| UT NO DOUBT I "DIED LIKE 
' ACCOUNT FOR MY-ER— PRESENT 


B 
A MERO — FIGHTING TO THE 


CONDITION — I GOT, KILLED IN THE 2: LAST DIME AGAINST, |, 
-— FRACASS" ,. 'OVERWHELMING ODDS: sg 


ØRN 
0 


(SØE 
GR 


SS 


(udeladt på dansk) 


Men nu er det jo langt fra altid, Onkel Joakim skildres som hyklerisk eller 
naragtig. I et udeladt billede fra "Guldgraverdysten" (US 35; AA 41-43, 
1962) ser man Joakim fra en side, der er mindst lige så karakteristisk for 
ham: nemlig som den energiske, handlekraftige og initiativrige 
forretningsmand og eventyrer. I det udeladte billede formelig sprudler 
Joakim af iver og gå-på-mod og viser dermed et aspekt af sin personlighed, 
som også er vigtig at få belyst. 


THA IST WHAT I'M LOOKING FOR- HERE, DONALD, HOLD ONTO MY GOLD 


BOAT WHILE I RUN OVER AND 
SIGN UP! 


T'S JU: R 
A CHANCE TO PÆOVE MV BIG CLAIMS -— 
AND WIN SOWORS, T00! 


(udeladt på dansk) 


Det er den samme ukuelighed, der kommer til udtryk i et bortklippet 
billede fra "Onkel Joakims genvordigheder" (US 15; AA 10-12, 1961), hvor 
Joakim nægter at give op på trods af den tilsyneladende helt håbløse 
situation. 


OUTSMARTED ME LAST NIGHT, WHY NOT GE UP, Y TUL MOT GIVE UP! NoT 
|. DAY IS YES! AND I'LL McDUCK? IT'S PLAIN fæ 
DAVI OUTSMART YOU THAT Z HAVE THE / FS SIE 
. TAN! vr MOST STRING! Jf" > FLS 
UD a GE N s En . Å y N ) 
Hur" SEK 3 = , 


(udeladt på dansk) 


Stædigheden og fighterindstillingen er egenskaber, der er med til at kaste et 
positivt lys over Onkel Joakim-figuren, og det gælder også de karaktertræk, 
der kommer til syne i et udeladt billede fra "Onkel Joakim og de små 
ørkenboere" (US 30; AA 18-20, 1961). 


N LOT OF LITTLE 
ÅRABS WILL LOSE THEIR YØANN 


HOMES! S7ØP! gÅ M 


NOBODY ANSWERS' 
I CAN CRAWL THROUGH 
. JF I'M NOT— 


TI? 


. 
S 


(udeladt på dansk) 


I den danske version af Joakims panikreaktion ser man nemlig kun det 
billede, hvor Joakim tænker på, at han selv er ved at blive fanget i krateret. 
Men i det manglende billede råber Joakim faktisk, at der også er andre, som 
vil blive ramt af ulykken. Den danske beskæring fremstiller Joakim i et 
uheldigere lys end originalversionen og giver således læserne et fortegnet 
billede af andens personlighed. Denne såvel som de ovenfor omtalte 
beskårne scener medvirker hver især i deres oprindelige form til at give et 
mere facetteret og nuanceret billede af hovedpersonen i fortællingen. Og for 
hver gang, de danske udgivere brutalt skærer dele ud af helheden, 
forfladiges dette billede en lille smule. 


Y YOUVE HIT ON” SOMETHIN HV THAT WILL SAVE TØ BE ENOUGH SHE 
Å BOVSI HOW MUCH A// NE, SRAB EACH OTHER'S Tan Wi 
HAVE WE GOT IN OUR | ERWATER ; 


(udeladt ; på dansk) 


Nu er det imidlertid ikke alle de manglende enkeltbilleder, der angår 
personkarakteristikken. I en række tilfælde influerer udeladelsen af et 
billede på læserens oplevelse af eller måske ligefrem forståelse af 
handlingsgangen i bestemte sekvenser af fortællingen. Det kan f.eks. ske, 
hvis det manglende billede rummer en oplysning til forståelse af den 
grundlæggende situation, således som man ser det i historien 
"Mayakejserens krone” (US 44; AA 13-15, 1967). I den danske gengivelse 
mangler således det billede, hvor Joakim meddeler, at de kun har luft i 
tankene til ca. 10 minutter under vandet. Uden denne oplysning mister den 
efterfølgende neddykning i brønden helt den indbyggede nervepirrende 
spænding og bliver til en ren forlystelsestur. Det virker ganske uforståeligt, 
at udgiverne har ladet en så oplagt pointe glide sig af hænde ved en klodset 
beskæring. 


En tilsvarende ubehændig beskæring finder man i "Onkel Joakim og de 
små ørkenboere" (US 30; AA 18-20, 1961). Ved at fjerne det billede, hvor 
Joakim fortæller Anders om faren ved at opholde sig for længe i solen, 
berøver de danske udgivere læseren en omhyggeligt anbragt og nøje 
gennemtænkt pointe. Onkel Joakims replik foregriber jo de kammende 
begivenheder og er derved med til gradvis at opbygge den indre spænding i 
fortællingen. Fortælleteknikken er velkendt både fra litteratur og film, hvor 
man ofte ser eksempler på, at forfatteren planter små varsler om 
handlingsudviklingen, inden det egentlige drama tager fart. Disse indslag 
kan som regel godt fjernes, uden at det berører forståelsen af helheden - 
men ikke uden at det går ud over den kunstneriske fremstillings kvalitet! 


IMORROW WELL WELD THE TWO PIPE (É ] THIS JOB DONE AND 
END E BOOSTER PUMP AND START, OUT! I'VE HEARD LEGENDS 
PUSHING OIL! cv 
s <X3 D 


(udeladt på dansk) 


Endnu et eksempel på en beskæring med betydelige kunstneriske 
omkostninger finder man i "Alene i de store sumpskove" (US 57; AA 15- 
18, 1966). Her har de danske udgivere valgt at stryge et billede, hvori den 
desperate Joakim siger til sig selv: "Jeg ville give en billion dollars for at 
møde nogen, som ved, hvad der foregår!" Udeladelsen af billedet får 
indflydelse på læseroplevelsen på flere forskellige måder. For det første går 
læseren glip af den effekt, der ligger i Joakims forskrækkelse over 
umiddelbart efter sit uudtalte løfte faktisk at møde én, som (tror Joakim) 
ved, hvad der foregår. Og samtidig må læseren undvære den humoristiske 
pointe, der ligger i, at det metop er Anders - den eneste, som absolut ikke 
ved, hvad det er, der foregår - der dukker op i kølvandet på Joakims ønske. 


EY ro GIVE A 4/LL/OW DoLLARS | KR 
X To SEE SOMEBODY WHO KNOWS |: 
kog WHAT'S GOING ONE rmemrgg 


LØR Ark (4 


ORE, Hik "' | Halløj, fremmede! 

i Tager De passagerer med? 
Ålene i de store sumpskove ØØZÆK <$ my) É 
(Fortsat fra forrige. nummer). | 
En ung videnskabsmand i Andeby har op- 
fundet et slags hypnoseapparat, der dels kan 
overføre kundskaber, dels kan give ordrer, 
som må adlydes. Apparatet er faldet i hæn- 
derne på en fjendilig spion, som ved hjælp | : 
af det har dirigeret både opfinderen og Joa- |" 

kim von And og Anders (ledsaget af unger- |" 
ne) ud i de store sumpskove. Joakim og op- 
finderen har efterhånden genvundet hukom- 
melsen, men det har Anders ikke… 


Sekvensen rummer faktisk i sin oprindelige form et temmelig kompliceret 
forløb på grund af forfatterens spil på forskellen mellem læserens og de 
medvirkende personers viden om begivenhedernes rette sammenhæng. Men 
det har det danske publikum bare ikke haft nogen chance for at vurdere, da 
én af situationens nøglereplikker mangler i den danske udgave. 


I de tre sidst anførte tilfælde er det udeladte replikker (eller tænkte 
replikker), der er skyld i læserens ufuldstændige udbytte af Barks' 
fremstilling. Men i en række tilfælde er det i lige så høj grad det visuelle 
indhold i et udeladt billede, der er årsag til en amputeret læseroplevelse. 
Billedudeladelsen kan f.eks. have den effekt, at læseren ikke får mulighed 
for at få et ordentligt overblik over skuepladsen for begivenhederne. Det 
bortklippede billede i "Djengis Khans krone" (US 14; AA 45-47, 1961) er 
netop et sådant orienteringsbillede, der faktisk er ret nødvendigt for 
læserens forståelse af situationen. Jeg har i hvert fald aldrig selv helt 
forstået, hvad det var, der foregik i billederne, før jeg så det udeladte 
totalbillede i originalversionen af fortællingen. 


(udeladt på dansk) 


I "Pizarros guld" (US 26; AA 24-26, 1960) er det et tilsvarende 
overbliksbillede, der er skåret væk i den danske version. Og selv om dette 
billede vel ikke er lige så nødvendigt for forståelsen af handlingen som det 
ovenfor omtalte billede, medvirker det til at understrege ændernes udsatte 
position. På grund af den uundgåelige læseridentifikation med 
hovedpersonerne gør panoramabilledet derfor læserens oplevelse af 
ændernes tur på bjergsiden ekstra intens. 


YES, AND THEY DIDN"T HAVE FANCY FIRST- 
AID KITS AND TWO-WAY RADIOS 


OH, ME! OH,MV! WHAT |) THOSE SOLDIERS OF PIZARRO'S 
T FOUGHT THEIR WAY ALONG 
RAVAILS! FOR CALLING HELPI ml) 


HERE! MAN! WHAT 
COURAGE THEY HAD! 


(udeladt på dansk) 


I en del af de udeladte billeder er det på lignende vis den grafiske 
fremstillings demonstrative muligheder, de danske udgivere har valgt at 
foreholde læserne. Det er f.eks. tilfældet i et par bortklippede billeder, hvor 
ænderne angribes af en overtallig fjende, og hvor Barks netop bruger 
billederne til at demonstrere modstanderens overmagt - fra "Byen på 
havsens bund" (US 46; AA 10-12, 1965) og "Pizarros guld" (US 26; AA 
24-26, 1960). Og det er udpræget tilfældet i et udeladt billede fra 
"Muskatnøddeturen" (US 39; AA 27-29, 1963), hvor man i øvrigt godt 


kunne få den tanke, at netop fjernelsen af billedet af de barske hovedjægere 
er sket for at skåne de sarte læsere. 


"(HAIL TO THE GLORIOUS EMPEROR! 
COME! 


HERE WE 


fra US 46 


Ofte angår de udeladte billeder fremhævelsen af et ulige styrkeforhold 
som i eksemplet her fra "De sunkne floddampere" (US 11; AA 2-4, 1961). I 
den danske udgave hører man kun Joakim og stewardessen tale om rivalens 
jetjager. Men man må nok indrømme, at den direkte fremvisning af de to 
flyvemaskiner gør et betydeligt stærkere indtryk end den indirekte 
påpegning af styrkeforholdet. 


Endnu tydeligere bliver Barks' anvendelse af billederne demonstrativt i 
forbindelse med beskrivelsen af kæmperobotterne i "Tårnhøje tyveknægte" 
(US 58; AA 39-41, 1966). Proportionsforholdet mellem de stridende parter 
fremgår ganske vist af en række af historiens illustrationer, Men især det 
ene af de to udeladte billeder belyser meget levende størrelsesforskellen. 
Billedet af den ene nevø, der forsvarer sig mod gigantfingeren med en 
spade demonstrerer med al ønskelig tydelighed den ulige kamp og rummer 
samtidig en fin hentydning til fortællingen om David og Goliath. Men det 
billede har udgiverne altså ikke ment havde nogen særlig interesse for de 
danske læsere. 


SIMMER. DOWN. UNCLE ; É 
RO MS BIN i AND THEY CANTT GET THEN 
TS WALLS ARE Æ/VE ———— EoUcH 
ICK 


BIG S4WØÆS TH 
THE WINDOWS. 


el FE nr UD ED ES 


Helt forkastelig bliver imidlertid billedudeladelsen i et tilfælde som det på 
næste side anførte fra historien "Et mystisk land i jordens indre" (US 13; 
AA 7-10, 1975). Billedet, der i den danske version er erstattet af et resumé 
over 2 normalruder, kan ganske vist udmærket undværes for forståelsen af 
helheden. Men den vilde overdrivelse i billedindholdet ligger i fin 


forlængelse af selve det absurde udgangspunkt for intrigen og bliver 
dermed en underfundig kommentar til hele historien. Og desuden sætter det 
den gennemgående praksis med beskæring af billeder i relief, at der denne 
gang er tale om et mere ambitiøst billede end normalt. Der er ingen tvivl 
om, at Barks virkelig har lagt et arbejde i sin tegning, ligesom man må gå 
ud fra, at det fantasifulde indhold ikke bare er kommet til verden af sig selv. 
Billedet er, måske tydeligere end mange af de enklere 
enkeltrudeillustrationer, resultatet af en kunstnerisk skabelsesproces - og 
kunstneriske frembringelser burde i princippet være hævet over tilfældige 
forlæggeres forgodtbefindende. Men tegneserier er jo som bekendt ikke 
kunst. 


HEAVE AND TOSSå 
DUCKBURG HAS 
NEVER HAD IT 


I ovenstående gennemgang af en række udeladte billeder i de danske Onkel 
Joakim-fortællinger har der lydt en del bitre bemærkninger om de danske 
udgivere. Og selv om bemærkningerne bestemt har været på deres plads, 
skal det vel tilføjes, at synet på tegneseriemediet har ændret sig voldsomt, 
siden de omtalte beskæringer fandt sted. Jeg vil derfor udtrykke det fromme 
håb, at danskerne inden længe får lejlighed til at nyde samtlige de beskårne 
Barks-fortællinger i deres helhed via genudgivelser. Og lad mig så afslutte 
gennemgangen af Onkel Joakims hemmelige liv i et lettere tonefald med et 
par regulære vittigheder. 


Den bortklippede vits med fatamorganaerne stammer fra "Von And af 
Arabien" (US 55; AA 7-9, 1967), og det samme gælder billedet af den 
brændende flyvemaskine på vej mod en landing, som kun er en bagatel 
bedre end en skæbne som kogt and. 


ROUND | A CUPI i 
US, UNCLE, OUTRAGÉOUS ! MORE u DEDE BE 


SCROO! ÅUIPD HAVE TO BE IN A DUCK. 
FEER STEW ! - 


Det udeladte billede af de rundtossede helikopterflyveres spiralformede 
taleboblestreger kan man vel betegne som en medieteknisk vittighed. 


(WE'RE GOING TO 
A CRASH, ', SLYVIPER! 


Og som rosinen i pølseenden en scene fra "Onkel Joakims mirakelhest" (US 
66; AA 2-4, 1968), der både illustrerer Barks' humor og hans overlegne 
beherskelse af fortællerytmen. Uden det udeladte billede, hvor hesten og 
Joakim får øje på hinanden, berøves læseren den forventningens glæde, der 
netop spilles på i det pågældende billede. Billedet lægger op til det 
efterfølgende klimaks, som kun kommer til sin fulde ret i kraft af den 
trinvise opbygning af forløbet. 


der ; (udeladt på dansk) 


" WATCH OUT FOR FIREBALL! 
THE BOOM HAS DRIVEN 
"HIM INTO; JAN ELECTRONIC, 


SKYLD OG SKÆBNE 


Inden for tegneseriemediet er det få personer, der rammes så ofte og så 
hårdt af skæbnen som Anders And. Ligegyldigt om det er et vanskeligt 
projekt som f.eks. at rive huse ned, eller det er noget så enkelt som at rive 
blade sammen i haven, Anders giver sig i kast med, kan man være næsten 
sikker på, at det går galt for ham. Anders synes forfulgt af ulykker i en 
sådan grad, at man roligt kan tale om en ond skæbne. Anders er da bestemt 
heller ikke tilfreds med sin skæbne, som han (forståeligt nok) jævnligt 
lægger strategier for at imødegå. Problemet for Anders er bare, at sådanne 
strategier uvægerligt er dømt til at mislykkes. For planlægning kan kun 
bruges over for en rationelt handlende modstander, og skæbnen er ikke 
rationel. 


I forhold til skæbnen gælder hverken logik eller fornuft. Skæbnen virker 
igennem tilfældigheder, som man f.eks. ser det i fortællingen om søslangen 
(FC 318; Solohæfte 21, 1955). Her bliver Anders' hjernesvingninger målt 
med henblik på at finde ud af, hvad Anders egner sig bedst til. Men på 
grund af en tilfældig flue viser målingen et forkert resultat, med alt, hvad 
deraf følger af problemer og katastrofer. Her er der ingen sammenhæng 
mellem årsag og virkning, så Anders kan med rette føle sig ramt af 
skæbnen. 


LA' OS NU SE, HVAD DER 
STÅR FOR ET TAL 


rn EET REE 


MENS PROFESSOREN PUDSER SINE BRILLER, 
SÆTTER EN TRÆT FLUE SIG MELLEM DE TO 
SIDSTE TAL, HYOR DEN LIGNER ET KOMMA 

3 æn 


Og eftersom eksemplet langt fra er enestående, må læseren uvilkårligt få 
den samme opfattelse: Anders er virkelig offer for en hård skæbne. Ikke 
mindst i de talrige historier, hvor Anders dyster med Fætter Højben, bliver 


forholdet anskueliggjort med stor tydelighed. For mens den tunge skæbne 
måske var til at bære, hvis andre havde det lige så svært, føles ulykkerne 
dobbelt så store, når de rammer ensidigt og lader nogen gå helt fri. Det er 
helt oplagt i Fætter Højben-historierne, at Anders' tunge skæbne sættes 
klarest i relief. 


I mange af Barks' Fætter Højben-fortællinger er det den ovenfor anvendte 
betydning af skæbnebegrebet, der ligger til grund for historiernes 
udformning: skæbnen som en udefra kommende magt, der via 
tilfældigheder bestemmer menneskenes tilværelse. Dette er den klassiske 
brug af begrebet, og det er vel også den måde, vi normalt anvender ordet på. 
Men i én af de lange Anders And-fortællinger, hvor Fætter Højben 
medvirker, er det et mere kompliceret skæbnebegreb, Barks opererer med. 
Den historie, der er tale om, er "Anders And på Grønland" (FC 256; AA 
2B, 1952), som ud over det indbyggede skæbnetema også tager spørgsmål 
som skyld og samvittighed op til diskussion. Historien er i virkeligheden et 
temmelig ambitiøst forsøg på at belyse forholdet mellem de ontologiske 
begreber skyld og skæbne, og dermed er det en af Barks' mere dybtborende 
fortællinger. Selv om man naturligvis godt kan nøjes med bare at læse 
historien for dens umiddelbart spændende intrige. 


"Anders And på Grønland" er bygget op omkring et grundlæggende 
hybris-nemesis-forløb, hvor Anders først sætter sig op imod skæbnen og 
derefter straffes eftertrykkeligt for sin opsætsighed. De 4 første sider af 
fortællingen bruger Barks til at anskueliggøre Anders' situation - eller 
rettere: hans situation i forhold til Fætter Højben. Faktisk er Anders selv 
hverken særlig heldig eller uheldig på disse første sider af historien. Men 
han er vidne til Højbens utrolige held den ene gang efter den anden, og det 
er mere, end han kan bære: "Jeg holder det ikke ud. Nej, nej, nej!”, råber 
Anders, mens han slår i jorden med knyttede næver. 


Der ser du selv, hvor heldig jeg er. 
Jeg kommer hen til dig, får jeg har 
hentet de penge på radioen 


Jeg kan ikke udstå den fyr. 
Han går mig på s0g 


SY 4 Ih, hver ieg 
(QUE ad 
NY É 
DY iz É 


Det er rigtigt, at Højben har en usædvanligt irriterende facon at vise glæde 
over sit held på. Men bortset fra det kunne Anders jo egentlig være ret 
ligeglad med sin storskrydende fætter - så længe Anders ikke selv får 
problemer på grund af Højbens held. Og Anders er i øvrigt ikke sen til at 
hovere, da Højbens held et kort øjeblik synes at have forladt ham. I 
virkeligheden fortæller de første sider af "Anders And på Grønland" kun, at 
Højben har sin skæbne, og at Anders har en anden skæbne. 


Det ville imidlertid ligne Anders dårligt at slå sig til tåls med denne 
konstatering i passiv resignation. Anders opfatter Højbens held som en 
personlig fornærmelse og beslutter derfor at gøre noget aktivt ved sagen. 
"Han tror, han er så svineheldig. Han kan bare vente", siger Anders og 
styrter helt oplivet af sted for at narre Fætter Højben. 


Han tror, han er så svineheldig. Lad mig nu se. Et kort 
Han kan bare vente over en hemmelig mine 
må vist se sådan ud 


Men ved at forsøge at sætte en stopper for Højbens held forsøger Anders i 
virkeligheden at ændre på skæbnen - og det slipper man aldrig godt fra. 
Hele resten af fortællingen er da også én lang lidelseshistorie, hvor Anders 
den ene gang efter den anden må se sig sat til vægs af en ubarmhjertig 


skæbne. Og man bemærker, at de puds, skæbnen spiller Anders, ligner 
Anders' forsøg på at snyde Højben (dvs. skæbnen). "Vi er blevet narret", 
lyder en central replik fra fortællingen med tydelig reference til den 
oprindelige brøde. 


Første gang, skæbnen gør grin med Anders, er der dog ikke tale an nogen 
forbindelse mellem forseelsen og udformningen af straffen. Snarere er det 
et ganske typisk eksempel på Højbens held, da han deltager i en 
lodtrækning og vinder et hundeforspand til sin ekspedition ud i ødemarken. 


Han landede med maskinen, ligesom Jeg må indhente Det ved jeg ikke — der er 
der blev'trukket lod om det hunde- ham. Hvor tror ” ikke andet end sne og is 
forspand. Han købte én lodseddel — De han gør dér, hvor han kommer 
og minsandten om han ikke vandt holdt næste h 


At det åbenbart er byens eneste hundeforspand, Højben vinder, understreger 
imidlertid Anders' uheld, og intermezzoet medvirker til at genoprette det 
oprindelige forhold mellem de to personers forskellige skæbner. Selv om 


Højben tilsyneladende blev snydt af sin lykkestjerne, da han blev narret ud 
på jagt efter en ikke-eksisterende skat, betyder det bestemt ikke, at der af 
den grund er sket nogen grundlæggende ændringer i hverken hans eller 
Anders' situation. Anders må stadig slide i det for hver eneste nok så lille 
landvinding, mens Højben stadig får alting forærende. 


Men endnu har Anders dog kun fået en forsmag på, hvad skæbnen har 
tiltænkt ham som straf for hans forsøg på at lave om på og dermed stille sig 
over skæbnen. Næste gang, skæbnen driver gæk med Anders, er der da også 
mere snert i irettesættelsen. Efter at det under store anstrengelser er 
lykkedes for Anders at komme så tæt på Højben, at han kan stjæle det 
falske kort, tror Anders, at han dermed kan gøre det gjorte ugjort igen. 


Ja, det er et kort over den lykke- Så må vi tilbage og finde ham 
OR stjerne, Højben er født igen. Lige nu 
( under 


Hvis Højben ikke længere har skattekortet, er han nødt til at tage hjem igen, 
ræsonnerer Anders. Men så let går det naturligvis ikke at ændre på 
skæbnens bestemmelser. Da Anders om morgenen kigger nærmere på det 
kort, han om natten stjal fra Højbens sovepose, viser det sig, at det slet ikke 
er det hjemmelavede skattekort, men derimod en helt anden slags kort, han 
har fået fat i et kort over Højbens lykkestjerne! 


Optrinet er en meget direkte kommentar fra skæbnen til Anders om ikke 
at prøve på igen at lave om på sin lod her i tilværelsen ved hjælp af held og 
genveje. Sådanne fænomener hører til i Højbens hverdag, mens Anders" 
skæbne derimod består af slid og slæb, uheld og misforståelser. Så derfor er 
det helt i overensstemmelse med rollefordelingen mellem de to, at Anders" 
forsøg på at lægge så stor afstand som muligt til Højben efter tyveriet af 
kortet bliver fatal for Anders selv, da fejltagelsen med det forkerte kort går 
op for ham om morgenen. Anders' replik: "Nu er vi i sikkerhed. Han finder 


os aldrig”, bliver en boomerang, der rammer ham selv. For når Højben ikke 
kan finde Anders og ungerne, kan de naturligvis heller ikke finde ham. 


I Is og sne z fade 
Hvordon: skal fætter Højben HF kysten ved Es <" bredde og 
YEnogek 
sinde 


igen? 


ÆVE ØR ERE 


FEEL SE 
E : eN SR 


=> 


Altså er der ikke andet at gøre for Anders end at gennemføre skattejagten 
til den bitre ende. Eftersom Anders selv har lavet det falske kort, ved han jo, 
hvor Højben er på vej hen - uden at det dog gør det mindre anstrengende at 
komme frem til det pågældende sted. Disse strabadser springer Barks 
imidlertid let hen over med et lakonisk: "Flere snestorme senere" for at nå 
frem til det næste højdepunkt i fortællingen: Anders' og Højbens tredje 
livtag med deres respektive skæbner. Højben er jo nu blevet klar over, at 
han bliver forfulgt af en, som prøver på at stjæle hans kort, så for ham 
gælder det både an at slippe af med forfølgeren og at nå først frem til den 
formodede skat. 


Selv ikke en sådan dobbeltsidig opgave er dog noget større problem for 
Højbens held. Ganske vist må Højben igennem et par ængstelige øjeblikke, 
inden hans lykkestjerne producerer den kæmpehval, han netop står og har 
brug for. 


Og så siger man: Hval, 
hval, kom ind til kysten 


Men det må også siges at være en billig pris for de to kajakker, Højben får 
til gengæld for sin lykkehestesko. I hvert fald billigere end den pris, Anders 
må betale for at kunne fortsætte sin jagt på Højben. Anders får nemlig lov 
til at betale en hvals pris for en båd - og det endda for en båd, som stort set 
ikke består af andet end huller! 


Mens Højben efter disse scener med rette kan sige: "Heldet forfølger mig 
overalt!", er det dybt ironisk, når en af ungerne sukkende siger til de andre: 
"Vi er vel nok heldige". 


Vi skal gennem den aller- 
værste drivis 


Anders og ungerne er denne gang lige så lidt som før tilsmilet af heldet, 
men er tværtimod blevet snydt eftertrykkeligt af eskimoerne. Dog er det 
nok værd at bemærke, at det først og fremmest er Anders' egen skyld, at han 
bliver snydt, idet han jo bare kunne have undersøgt kajakhandelen lidt 
grundigere på forhånd. Og selv om han havde gjort det, ville han i øvrigt 
være blevet nødt til at købe kajakken alligevel, uanset prisen, fordi det er 
den eneste kajak på bopladsen. Når Anders og ungerne derfor udbryder: "Vi 
er blevet narret" ved synet af den ødelagte kajak, er det nok så meget en 
konstatering af deres grundlæggende lod i livet - deres skæbne - som en 
kommentar til den aktuelle situation. 


Ligeledes udspringer eskimoernes vrede over at være blevet narret vel 
snarere af en bitterhed over deres usle skæbne, end den rummer et angreb 
på Højben, som jo kun var den tilfældige årsag til eskimoernes 
øjeblikkelige ærgrelser. For rent faktisk blev de jo ikke narret af Højben. 
Højben viste, at hans hestesko virkede - for ham. Han sagde ikke noget om, 
at det var hans gode skæbne, og ikke amuletten, der var skyld i hans held. 
Inderst inde er eskimoerne vel udmærket klar over, at man ikke styrer 
skæbnen ved hjælp af en hestesko. Men eftersom de alligevel lod sig narre 
til at tro på, at de kunne ændre på deres skæbne, er der kun ét for dem at 
gøre, hvis de vil bevare deres selvrespekt: at lade sorteper gå videre ved at 


finde én, der er lige så let at narre som dem selv. Og hvem er vel bedre 
egnet til denne rolle end Anders And? 


"De kommer ikke! 
Vi er blevet 


Anders og ungerne får dog langt om længe lappet den hullede kajak, så de 
kan fortsætte deres farefulde jagt på Højben, og efter adskillige nye 
strabadser når de omsider frem til ekspeditionens endestation: dét sted, 
Anders' falske skattekort angiver som målet. Højben er allerede nået frem, 
Så nu kan den uundgåelige konfrontation ikke udskydes længere. Anders 
må gå til bekendelse og fortælle, at det er ham, der har tegnet det falske 
skattekort. Og samtidig kan han så få afleveret sin opfordring til Højben om 
at tage hjem igen - den opfordring, som har været Anders' eneste 
bevæggrund til at gennemgå så mange lidelser. Med sin tilståelse regner 
Anders med omsider at have ordnet sit mellemværende med skæbnen, så 
han nu kan begynde på en frisk igen. 


Def var mig eder hard Var. det. dig. Du må hellere skynde dig at 
mel 


tegnet det Cort, og da LER> >. Å ke tage hjem, før-du kom! 
du ned har fo re 

jeg nødt til at følge 

efter dig 


Men skæbnen er langt fra færdig med Anders endnu. Først vinder Højben 
en lodtrækning om at få lov til at sejle bort fra isbjerget i den eneste hele 
kajak. Det er dog kun, hvad man kunne vente, og Anders er da heller ikke 
synderligt overrasket over lodtrækningens udfald. Men derpå begynder en 
ny lidelseshistorie for ænderne på isbjerget. Lange dage med sult og kulde 
efterfølges af mere direkte farer, da isbjerget en skønne morgen bliver 
anvendt som skydeskive af et krigsskib. Hele bjerget revner, og ænderne 
styrter i dybet mod det iskolde hav og tilsyneladende mod den visse død. 
Men på dette sted i beretningen synes lykken at vende for Anders. 


I stedet for at falde i havet lander Anders og ungerne på et indefrosset 
vikingeskib, hvor de både finder mad og guld. Ænderne kommer til kræfter 
igen og kan oven i købet se frem til at blive styrtende rige. Den onde 
skæbne er tilsyneladende vendt. Men som det hedder i en ildevarslende 
forfatterkommentar: "Du glæder dig for tidligt, Anders.” 


Du glæder dig for tidligt, Anders! 


Strømmen skal nok føre isbjerget 
her hen, hr. Højben 


Skæbnen har endnu en trumf til gode i opgøret med Anders' overmodige 
forsøg på at ændre ved sin én gang tildelte lod i livet. Da Anders siger: 
"Højbens held imponerer os ikke mere", har han således gjort regning uden 
vært. Højben har nemlig sørget for af få papirer på, at rigdommene i 
vikingeskibet tilhører ham, og da han vender tilbage til skibet er det primært 
for at kræve sin retmæssige ejendom. Selv om Anders slår sig i tøjret, må 
han endnu en gang erkende, at han ikke kan vinde over Højben, når det 
gælder held. Anders har sin skæbne, og Højben har sin. Det kan der ikke 
laves om på ved hjælp af falske skattekort eller lignende fiksfakserier. Så 
når Anders spørger om, hvad han dog har gjort, at han skal straffes så hårdt, 
er det stort set et retorisk spørgsmål, som han udmærket kender svaret på. 
Højben har dog ikke noget imod at udtale svaret højt: "Du har tegnet et 
falsk kort. Det husker du nok". 


Hvad har jeg dog K: jort, a Du har tegnet et reg kort. > 
jeg skal straffes så UN ÅL Det husker du nok me 

Dette er da også sandt nok. Anders har ved sin forseelse begået hybris, og 
den, der begår hybris, rammes af nemesis. Det har Anders efterhånden 
mærket mange gange, både i løbet af fortællingen og i løbet af Barks' 
produktion i øvrigt. Højbens replik er da heller ikke så interessant i kraft af 
sit udsagn som på grund af, at den står som konklusionen på et langt forløb, 
der nu endeligt afsluttes. Højben er blevet belønnet for de anstrengelser, han 
trods alt har måttet gennemgå, og da det falske skattekort faktisk viste frem 
til en skat, er Højben jo i virkeligheden slet ikke blevet narret. Regnskabet 
går op for hans vedkommende. 


Samtidig har Anders fået sin straf, hvorefter han nu langt om længe er 
blevet kvit med skæbnen. Han har omsider lært sin lektie: skæbnen laver 
man ikke numre med. Og denne dyrekøbte erfaring bruger Barks nu som 
grundlag for en udvidelse og en perspektivering af historiens hidtidige 
skæbnebegreb. Indtil nu har ordet skæbne jo været brugt som synonym for 
de kræfter, der udefra griber ind i og styrer den enkeltes liv, uden at han/hun 
kan gøre noget ved det. Man kan ganske vist som Anders prøve at sætte sig 
op imod skæbnen og forsøge at få den til at føje sig efter sine ønsker. Men 
som "Anders And på Grønland" viser, fører en sådan strategi ikke til noget. 


Derimod kan man gøre noget andet, når man rammes af skæbnen. Man 
kan nemlig nægte at lade sig nøje med, at ens liv blot er et resultat af 
tilfældigheder, og i stedet give tilfældighederne mening og retning ved at 
føje dem ind i sit liv. Eller sagt på en anden måde: man kan eliminere de 
tilfældigheder, man kommer ud for, ved at tage ansvaret for, hvad de 
kommer til at betyde for én, og dermed kan man gøre tilfældighederne til 
sin skæbne. Selv om begivenhederne i sig selv ikke har nogen mening, kan 


man give dem en sådan mening ved at inkorporere dem i sin tilværelse og 
aftvinge dem en mening. 

Tag giver det ale ske tilbage med dig og h ha aeE 
—” til havet! Men hvis I it ec 
DN TT] TD 
<N 11197774, 
« (1 


vil vendes; id hop sær 
om bord, 

Det er da også netop det, Anders gør, da han efter at være kommet til 
erkendelse om sin skæbne nægter at tage med i Højbens motorbåd. Anders 
beslutning skyldes ikke, at han regner med at få noget ud af at blive i 
vikingeskibet. Beslutningen hænger heller ikke sammen med, at Anders 
tror, han gør det mest fornuftige i situationen. "Mon vi har båret os dumt 
ad?", spørger han tvivlende sig selv og ungerne. Men beslutningen skal ses 
som et udslag af, at Anders omsider tager ansvaret for sin egen skæbne. 
Ligegyldigt hvad afgørelsen kommer til at betyde af ulykker og farer, er den 
i hvert fald et udtryk for, at Anders har lært af sine erfaringer. Nemlig lært, 
at man ikke løber fra sin skæbne, men tværtimod selv skaber sin skæbne 
ved at tage livtag med de begivenheder, man kommer ud for. 


U 


Det er da også netop her, Anders har sin eneste styrke i forhold til Højben 
(hvis styrke ellers er det rette udtryk). Højben har nemlig ingen muligheder 
for at gøre sit liv til skæbne - for af medgang får man ikke skæbne. Højben 
anser sig selv for udvalgt af skæbnen, således at han kun får, hvad han har 
fortjent. Men når man aldrig har modgang eller problemer, får man heller 
aldrig lejlighed til at tage ansvaret for sit eget liv, og ens tilværelse 
forsvinder i ligegyldige enkeltepisoder. Skæbnen er derimod næsten altid 
karakteriseret som tung eller ond, og det er da også kun modstand eller 
hindringer, der formår at give et liv fylde og tyngde. Det er uden tvivl i 
dette forhold, man finder en af hovedårsagerne til, at Højben ikke er nogen 
særlig spændende figur i forhold til Anders. 


Anders beslutter altså til slut i fortællingen at tage ansvaret for sit eget liv 
og give de forudgående ulykker en form for mening ved at forblive om bord 
på vikingeskibet. I starten går det da også meget godt for ænderne - endda 
så godt, at én af dem mener, at de måske nu har fået Højbens held. Læseren 
er på dette sted i historien nok tilbøjelig til at mene, at det i hvert fald ville 
være retfærdigt, hvis det var tilfældet. Men netop en sådan tanke ville være 
helt i strid med fortællingens pointe. Skæbnebegrebet har nemlig ikke noget 
som helst med retfærdighed eller rimelighed at gøre. Man tager ikke sin 
skæbne på sig, fordi man har fortjent den, eller fordi man synes, den er 
rimelig. Man tager sin skæbne på sig, fordi man ikke kan gøre andet, hvis 
man vil give sit liv betydning. Og det har intet at gøre med, om man føler 
sig skyldig i de begivenheder, der får skæbnekarakter for én. 


Det går, som det var smurt. Måske 
har lykken vendt 


Næ, vi har stadig uheld. I 
Det blæser op CE storm 


== 
mm. ASS 
å vihar É 

hel 


== 
rr rs 
I 


Anders og ungerne har (naturligvis) ikke fået Højbens held. De er nøjagtig 
lige så uheldige i slutningen af fortællingen som i starten, og den eneste 
forskel er, at de nu selv har valgt omstændighederne for skæbnens brutale 
nedslag i deres liv. Det gør selvfølgelig ikke stormen, isbjørnen og forliset 
lettere at klare. Men det giver Anders og ungerne en hidtil ukendt 
handlekraft, at de nu er medansvarlige for deres skæbne. De klarer sig da 
også ud af alle strabadser og reddes på sidste side i fortællingen. Men inden 
da har Barks indlagt et kort indslag, som kan tolkes på forskellige måder. 
Ungerne finder nemlig et gammelt kort over Nordamerika i vikingeskibet, 
tegnet århundreder før Columbus. "Det kort her er måske det værdifuldeste 
historiske dokument i hele verden - og meget mere værd end alt det guld, 
Højben tog med fra skibet", siger ungerne. 


Det kort her er måske det værdi- 
fuldeste historiske dokument i hele 


Jamen, onkel — meget mere 


— 0 
kan du da ikke" værd end all det guld, 
forstå - : BE tog med fra 
skibet 


Er der da alligevel tale om, at skæbnen forbarmer sig over ænderne og 
belønner dem til gengæld for alt det, de har måttet gennemgå? Muligvis. En 
sådan positiv udgang på hybris-nemesis-forløbet er i hvert fald set andre 
steder i Barks' produktion, hvor ænderne ligeledes tildeles en form for 
belønning, efter at de har erkendt deres fejl. En sådan tolkning svarer dog 
ikke helt godt til den ovenfor anførte forståelse af skæbnebegrebet, som en 
blind kraft, der rammer uafhængigt af retfærdighedshensyn. Man kunne 
imidlertid også vælge at se fundet af det værdifulde kort som et rent 
tilfælde. For når skæbnen kan bringe ulykke, kan den vel lige så godt bringe 
lykke? Heller ikke denne løsning er dog særlig tilfredsstillende, fordi den 
rokker ved den tilsyneladende så faste rollefordeling mellem Anders og 
Højben i resten af fortællingen. 


Melder: fire ænder på en 

Tilbage er da den mindst interessante, men til gengæld sikkert den mest 
sandsynlige forklaring på fundet af landkortet: et ønske fra forlaget (og 
måske også fra Barks selv) om, at en fortælling ikke må slutte negativt. For 
mens skæbnen ikke opererer med størrelser som retfærdighed og belønning, 


kan man roligt gå ud fra, at det gør læserne. Fra vores hverdag er vi jo vant 
til, at vi skal belønnes, når vi har gjort noget godt, og straffes, når vi har 
gjort noget forkert. Og dette princip har Barks nok ikke ønsket at afvige alt 
for meget fra, uanset om historiens udsagn på grund af den umotiverede og 
lidt påklistrede slutning svækkes noget. 


Så selv om man altså godt kan få passet den optimistiske slutning på 
historien ind i en overordnet tolkning, som udtryk for skæbnens 
værdsættelse af Anders' hårdt tilkæmpede indsigt, er der nok lige så meget 
grund til at vælge at gå let hen over episoden. Det har Barks da også selv 
gjort i den forstand, at han 3 år efter "Anders And på Grønland" igen har 
ladet Anders finde et hidtil ukendt kort over Nordamerika - og vel at mærke 
har ladet fundet være en opsigtsvækkende sensation! Det sker i fortællingen 
"Den gyldne hjelm" (FC 408; Solohæfte 16, 1954), hvor Anders tilfældigvis 
opdager kortet i et hemmeligt rum på et gammelt vikingeskib. Så med 
mindre forklaringen er den, at Anders lider af hukommelsestab, kan man 
nok gå ud fra, at det nye kort skal ses som Barks' forsøg på at få noget mere 
ud af en ide, han aldrig fik gjort rigtig brug af i en tidligere historie. 


Du har gjort én af vor tids største op- 
dagelser, Anders! Det her er nemlig 

vikingeskibets logbog — og her står alt. 
om dets rejser! 


Set ud fra personernes bevidsthedsniveau i "Den gyldne hjelm" eksisterer 
det epokegørende kort fra "Anders And på Grønland" simpelt hen ikke og 
har aldrig eksisteret. Og det er vel i virkeligheden også den rimeligste 


synsvinkel at anlægge på hele historiens slutsekvens i en fortolkning af 
indholdet. Den sidste side hænger ikke organisk sammen med resten af 
fortællingen og kan med god ret afskrives som en forlagsmæssig 
disposition. 


"Anders And på Grønland" rummer imidlertid et andet indslag, der ikke 
er blevet berørt under gennemgangen af det overordnede skæbnemotiv, men 
som man bestemt ikke kan se bort fra som et udtryk for forlagets 
moralnormer. Det drejer sig om selve det grundlæggende forhold, at Anders 
får samvittighedskvaler og beslutter at følge efter Højben for på den ene 
eller den anden måde at få ham til at opgive den hasarderede skattejagt. 
Denne beslutning kan ikke tilskrives skæbnen, og eftersom beslutningen er 
en nødvendig forudsætning for hele det efterfølgende forløb, må man nok 
sige, at det er vigtigt at få placeret Anders' afgørelse i forhold til læsningen 
af fortællingen som en diskussion af skæbnebegrebet. Hvis Anders nemlig 
ikke havde fået skrupler, ville han ikke være rejst efter Højben, og der ville 
ikke være kommet noget skæbnedrama ud af Anders' forsøg på at narre 
Højben. 


Jamen, betyder det så ikke, at den enkelte trods alt er herre over sin egen 
skæbne - i hvert fald til en vis grad? Synspunktet er fristende, men man kan 
ikke udlede det af Barks' fortælling. For skæbnen er ikke det frie valgs 
modsætning, selv om man undertiden ser det fremstillet sådan. Snarere 
udgør skæbnen de rammer, inden for hvilke den frie vilje kan udfolde sig. 
Eller mere programagtigt: kun den, der har frihed, har skæbne. Den frie 
vilje betyder blot, at vi kan gøre os skyldige i en uret, som vi derefter bliver 
nødt til at gøre god igen for at få fred med vores samvittighed. Men 
friheden betyder ikke, at vi kan stille noget op med vores skæbne. Vi kan 
vælge at påtage os vores skæbne - men vi kan ikke gøre os mere eller 
mindre fortjente til den. 


Åh nej, 
nej, nej 


Skyld og skæbne er altså begreber, der ikke umiddelbart har noget med 
hinanden at gøre. Hele den indlagte intrige, der drejer sig om Anders" 
samvittighedskvaler, er derfor et forløb, som kører parallelt med og 
uafhængigt af skæbneproblematikken. Man kan sagtens forestille sig, 
hvordan historien havde udviklet sig, hvis Anders ikke havde fået 
samvittighedskvaler. Jeg vil tro, at Anders umiddelbart efter Højbens afrejse 
havde fået at vide, 1) at han var arving til en stor formue, som dog kun ville 


blive udbetalt, hvis hans fætter Højben kunne skrive under på 
arvepapirerne; 2) at han ville blive sat ud af sit hus, medmindre han kunne 
fremvise et skøde, som tilfældigvis befandt sig et eller andet sted i Højbens 
gemmer; 3) noget helt tredje, som betød, at Anders var nødt til at rejse efter 
Højben og få fat i ham. Under alle omstændigheder kan man roligt gå ud 
fra, at Anders ikke var sluppet godt fra sit forsøg på at snyde skæbnen, men 
havde fået lov til at gennemgå nøjagtig de samme lidelser, som hans 
samvittighed førte ham ud i. Skæbnen laver man ikke om på. 


Skal vi redde fætter Højben! Spørg mig ikke! Min samvittighed 
Eller får vi selv bru. i : 
at blive reddet 


"Ol er sort som kul 


Det tjener dog Anders til ære, at det faktisk er hans samvittighed, der får 
ham til at følge efter Højben. Dette forhold fortæller noget om Anders" 
personlighed, og selv om det ikke får nogen betydning for skæbnens planer 
med Anders, stemmer det dog læseren mildere over for hovedpersonen, at 
han straks fortryder sit fejltrin. Anders' samvittighedskvaler forklarer også 
den episke struktur i fortællingen. For mens skæbnen ikke opererer med 
begreber som ret og rimelighed, er begreberne oplagt virksomme i 
sammenhæng med samvittighedsspørgsmål. Det betyder, at Anders for at få 
fred med sin samvittighed må gøre sin uret god igen - og det kan han kun 
gøre ved over for Højben åbent at erklære sin skyld. 


Det er i dette lys, Anders' oprindelige plan om at stjæle skattekortet fra 
Højben skal ses. For når Anders udelukkende forfølger Højben for at få 
renset sin samvittighed, ville det naturligvis ikke være nogen egentlig 
løsning på problemet at prøve at gøre det gjorte ugjort ved hjælp af snyd og 
bedrag. For at det moralske regnskab kan gå op, må Anders ansigt til ansigt 
med Højben indrømme, at han har gjort noget forkert. Så da skæbnen lader 
Anders stjæle det forkerte kort fra Højbens sovepose, er det et nødvendigt 
led i fortællingens etisk-moralske forløb. Ligesom Anders ikke kan give sit 


liv retning uden at tage sin skæbne på sig, kan han først blive sig selv ved at 
erkende sin skyld og dermed tage ansvaret for, hvad han er, og hvad han har 
gjort. 


Det er fristende, hvad? Og jeg vil med NJ 
glæde være Deres advokat — mod passende 
betaling, naturligvis! 


Nej, jeg vil ej! Jeg vil meget hellere være ejer af 


Onkel Anders — vil du Nordamerika! Jeg vil være Kong Anders 


straks kaste det bras over bord! 


Men jeg vil lade alle folk leve, som de plejer! 

vil ikke tage den mindste smule fra dem! De 

beholde deres jord og deres miner og deres 
oliekilder … z 


Flikus, flakus, fum-dilidum — det betyder: 
Nu hænger vi på den igen! 


sd 
… jeg ejer nemlig LUFTEN! 
Jeg ejer det, som ingen kan 
undvære! 


Man finder et tilsvarende parallelforløb mellem en skæbnediskussion og 
en moraldiskussion i en anden Anders And-fortælling, nemlig i den ovenfor 
omtalte "Den gyldne hjelm". Her begår Anders ligesom i "Anders And på 


Grønland" hybris ved at ville gøre sig til herre over luften og dermed eje 
det, "som ingen kan undvære". Men ligesom i den tidligere historie lader 
straffen ikke vente længe på sig. Anders' båd bliver indhyllet i tåge, så han 
ikke kan se, hvor han sejler hen, men må lade båden drive rundt for vejr og 
vind. Straffens udformning svarer til forseelsen, idet begge dele hænger 
sammen med et af de fire naturelementer: luften. 


Det er jo latterligt at dø af sult, 3 Skarpson — tror De ikke, der er no- 7 

Samtidig får Anders skrupler over sit forsøg på uretmæssigt at ville gøre 
sig til hersker over Nordamerika. "Tror De ikke, der er noget, der hedder 
straf?", spørger han sin advokat. Anders har indset det moralsk forkerte i at 
forsøge at "få noget for ingenting:", som han selv udtrykker det. Og da han 
har erkendt sit fejltrin, kan han også gøre fejlen god igen ved at træffe en 
anden, moralsk rigtig, beslutning. "Jeg vil ikke!", siger han fast, da 
advokaten for anden gang frister ham. 


De to sideløbende diskussioner i "Den gyldne hjelm" strækker sig 
imidlertid kun over 5 af fortællingens i alt 32 sider. Resten af historien 
handler om magten og om magtens korrumperende virkning. Så hvis man er 
interesseret i en mere dybtgående behandling af problematikken omkring 
skyld og skæbne, er man nødt til at gå til "Anders And på Grønland”, hvor 
Barks når ret så langt i sin kulegravning af begreberne. 


RIP og RAP 
og RUP! 


Tænk Dem nu lidt om, hr. And! Snup Deres k; 
lidt mad! De kan endnu nå at blive Ko Ander "SER 
VIKINGEKONGEN! 


” … men Nikus, nejkus, nokus — 
et betyder: Jeg vil ikkel 


1) En nærmere diskussion af begreberne skyld og skæbne kan man bl.a. sei 
K. E. Løgstrups bog Norm og spontanitet (1972), som jeg selv har brugt 
som grundlag for min artikel. 


ANDERS AND-EN MYTE AF I 
DAG 


En fabel er en kort allegorisk fortælling, der illustrerer en leveregel eller 
en morale, der som regel kommer til udtryk i en fyndig slutreplik eller via 
en velformuleret pointe. Som oftest er fablens hovedpersoner dyr, der 
optræder som talende eller tænkende mennesker. Det er især forholdet 
imellem mennesker, der skildres i fablerne, som i form af gode råd og 
advarsler viser, hvordan man skal klare sig i verden. 


På visse punkter ligner Anders And-historierne fabler. Først og fremmest 
er der jo den oplagte overensstemmelse, at hovedpersonerne i tegneserien er 
dyr. Og desuden kan man konstatere, at Anders And-fortællingerne ofte 
rummer en ordsprogslignende morale: "Skomager, bliv ved din læst", eller 
lignende. Men når det er sagt, skal det straks tilføjes, at ligheden med fabler 
er ganske overfladisk - i hvert fald når det gælder Carl Barks' ande-historler. 


I Barks' fortællinger er ambitionsniveauet langt højere end i den 
traditionelle fabel, der i sin simpleste form nærmer sig anekdoten. Fablens 
primære mål er at få afleveret moralen så slagkraftigt som muligt, og den 
beskæftiger sig i øvrigt ikke med udenomsværker som personkarakteristik 
og tids- eller stedsangivelser. Hos Barks derimod er moralen ofte kun 
toppen af isbjerget — den iøjnefaldende facade, der dækker over langt 
større dybder. Barks stiller sig ganske vist undertiden tilfreds med at lade 
moralen være hovedsagen i sine historier - specielt i de mange korte 10- 
siders Anders And-fortællinger. 


Men i de lange fortællinger nøjes Barks sjældent med at moralisere. Selv 
om han ofte har forsøgt at bagatellisere sin indsats ved at omtale sig selv 
som ”just a duck-man", og selv om hans hensigt med ande-historierne efter 
eget udsagn først og fremmest har været at give børnene valuta for deres 
25-øre, modsiger det færdige resultat det tilsyneladende beskedne 
ambitionsniveau bag bestræbelserne. Ser man nemlig nærmere på indholdet 
i de lange fortællinger, må man uvægerligt få det indtryk, at forfatterens mål 


med historierne har været intet mindre end at præsentere sin epokes 
grundlæggende anskuelser og ideer. Og denne (bevidste eller ubevidste) 
stræben løfter fortællingerne langt op over fabelniveauet og medvirker til at 
give det samlede værk præg af en moderne myte. 


Karakteristisk for myten er, at den altid lader sig identificere netop som 
myte i kraft af sin struktur. Myten består af en række signifikante 
enkeltdele, der kan læses som en helhed, men som også kan læses i uddrag, 
som citater. Det samme gælder for Carl Barks' Anders And, der ganske vist 
er blevet til i en bestemt kronologisk orden, men som i dag sagtens kan 
læses i en helt anden rækkefølge. Anders And består af en serie citater, der 
altid er umiddelbart gennemskuelige for læseren, uafhængigt af den 
sammenhæng, de indgår i. Møder man i en fortælling en pengetank, eller 
støder man et sted på omtalen af firkantede æg, vil det uvægerligt blive 
opfattet som hentydninger til Anders And. Barks' Anders And er på samme 
måde som myten en referenceramme, som andre kunstnere uden 
forståelsesvanskeligheder kan citere fra. 


Ligesom i myten er det livets store spørgsmål, der tages op til debat i 
Anders And: natur kontra kultur; magt og afmagt; skyld og skæbne; 
identitet, osv. Behandlingen af problemerne i Anders And er naturligvis 
anderledes end i den klasssiske, højstemte myte. Men bag den humoristiske 
facade er det de samme grundlæggende spørgsmål, personerne stilles over 
for i Anders And, som det er i Odysséen. Det er spørgsmål, det enkelte 
menneske altid har måttet tage stilling til, og det er derfor spørgsmål, der 
angår læserens egen virkelighed. 

Det betyder ikke, at myten beskæftiger sig med den konkrete virkelighed, 
som man kan læse om i aviser og historiebøger. Men det betyder, at den 
virkelighed, der beskrives i myten, ligner vores egen virkelighed, ligesom 
ande-universet ligner vores verden. Modsat reportagen må myten imidlertid 
ikke blive for detaljeret i sine tids- og stedsangivelser. Hvis myten kommer 
for tæt på den konkrete virkelighed, skubbes læseren ud af fortællingen. For 
den historiske virkelighed kan sagtens klare sig uden læseren. Omvendt må 
myten ikke blive for fantasifuld. Den skal have bund i virkeligheden, for at 
læseren skal kunne involvere sig i begivenhederne. Uden 
læseridentifikation kan myten ikke fungere. Myten beskriver derfor hverken 
virkeligheden, sådan som den er, eller sådan som den kunne være, men 
sådan som den burde være. Mytens verdensbillede er et stiliseret og 
struktureret verdensbillede, hvor begivenhederne primært er karakteriseret 
ved at have betydning for den sammenhæng, de indgår i. I det virkelige liv 
ser vi kun tilfældighederne; de forudsete hændelser indtræffer ikke, mens de 
uforudsete hele tiden forstyrrer vores verdensbillede. Men i myten såvel 
som i Anders And hænger tingene sammen. Alle begivenheder er led i et 
sindrigt mønster, der både har en begyndelse og en slutning. For i myten 
antager personernes liv karakter af skæbne. 


Det er mytens skæbnestruktur, der giver den dens mening. Hvor vores 
egen virkelighed ofte forekommer uforståelig og uigennemskuelig, mærker 
vi i myten den styrende hånd, som stræber efter at skabe sammenhæng og 
overblik. Myten organiserer verden for os og giver os dermed en 
eksemplarisk forståelsesmodel. I myten får vi svar på vores spørgsmål om 
livets store problemer. For i mytens for evigt fastholdte verdensbillede 
mellem øjeblikket og evigheden genkender vi os selv og vores omverden - 
men i en form, hvor vores liv og vores verden ikke længere er resultatet af 
tilfældigheder, men indgår som dele af et univers, hvor alting har 
betydning. 


På grund af mytens stræben efter forståelse og sammenhæng giver det 
ingen mening at spørge, om myten er sand eller falsk. Man kan acceptere 
mytens forklaringsmodel, eller man kan forkaste den. Men det har ikke 
noget formål at forsøge at modbevise indholdet i myten. De mange 
eksempler på lilleputbefolkninger i Barks' univers er således ikke et forhold, 
der kan gøres til genstand for en videnskabelig diskussion. Mytens 
verdensbillede er et konstrueret billede, der udtrykker en bestemt 
omverdensfortolkning. Derfor kan man godt kritisere myten, hvis man ikke 
er enig i denne fortolkning. Men det er formålsløst at kritisere enkelte 
scener, hvis de i øvrigt falder inden for mytens rammer. 


Myten giver et bud på en verden, som man kan genkende sig selv i, eller 
som man kan afvise. Men på grund af sin stiliserede form og sit universelle 
budskab er myten hævet over detailkritik. Derfor er det ligegyldigt, om 
læseren f.eks. finder eksistensen af en ungdomskilde i en af Barks' 
fortællinger usandsynlig. Ungdomskilden indgår som en logisk integreret 
del af historien og berører derfor ikke den overordnede mytes troværdighed. 
Men det er bestemt ikke ligegyldigt, om læseren kan acceptere de 
medvirkende personers reaktioner på fundet af ungdomskilden. Det er her, 
myten skal bevise sin styrke og sin indre sammenhæng. Og det er netop i 
forbindelse med spørgsmålet om det samlede værks logiske og 
psykologiske konsistens, Barks' historier først og fremmest gør sig fortjent 
til betegnelsen: ”En moderne myte". 


